London hoće nadzor na britanskim poreskim rajevima\nDa li se vlada Velike Britanije namerom da poreske rajeve učini transparentnim napokon osmelila da uđe u trag i možda stane na put pranju novca ili samo opet pokušava da nametne kolonijalnu samovolju prekomorskim ostrvima? Odgovor na pitanje zavisi od toga iz čije prizme posmatramo odluku britanske vlade da amandmanom kojim je obuhvaćeno 14 prekomorskih teritorija, uključujući Kajmanska Ostrva i Bermude, uvede javne registre o vlasništvu nad kompanijama registrovanim na njihovoj teritoriji. To znači da do kraja 2020. godine najveći poreski rajevi treba da otkriju prave vlasnike ovih firmi. Odluka je dočekana na nož, prvenstveno u vladi Kajmanskih Ostrva, koja želi da pravnim akcijama zaustavi Ujedinjeno Kraljevstvo u nameri da se meša u njihove poslove zasnovane na diskreciji. Sa Kajmana\n30.04.2018 u 09:42\nEstradni menadžeri prvi da dostave prihode poreznicima\nPoreska uprava objavila je Kalendar obaveza plaćanja poreza za fizička i pravna lica za maj, a prvi na listi koji su dužni da dostave ugovore o prihodima su - estradni menadžeri. Kako se navodi u saopštenju, već nakon prvomajskih praznika, oni koji su angažovali muzičke izvođače, imaju rok za dostavljanje obaveštenja o zaključenim ugovorima po osnovu estradnih programa u prethodnom mesecu do subote 5. maja. „Isplatioci prihoda po osnovu estradnih programa zabavne i narodne muzike i drugih zabavnih programa dužni su da dostave prijavu i obaveštenje do petog u mesecu za ugovore zaključene u prethodnom mesecu”, poručuju iz Poreske uprave. Obzirom da je reč o vikendu, poreznici su ostavili mogućnost da se izveštaji dostave do ponedeljka 7. maja. Svi poslodavci koji imaju obavezu\n18.04.2018 u 16:38\nĐorđević: Novi propisi omogućiće efikasniji rad poreske inspekcije\nMinistar za rad, zapošljavanje, boračka i socijalna pitanja Zoran Đorđević izjavio je da veruje da će nakon završetka rasprave o amandmanima, a zatim i glasanja u Skupštini biti usvojen set finansijskih zakona, kao i zakon o planskom sistemu. On je novinarima rekao da će predloženi propisi doprineti unapređenju rada u oblasti finansija i efikasnijem radu poreske inspekcije. Ocenio je da je zakon o planskom sistemu veoma važan za Srbiju. „Zakon o planskom sistemu povezaće državne institucije po horizontali i vertikali i pružiti mogućnost bolje kontrole rada. Cilj nam je da se povežu lokalna samouprava, pokrajina i Republika i da se zajednički donose odluke kako bi finansijska kontrola, koja će biti u funkciji razvoja Srbije, dobila drugačiju dimenziju”, rekao je Đorđević. (Beta)\nPoreskim dužnicima u Srbiji koji slučajno ili namerno zaborave da plate poreski dug, poreznici će pre slanja opomene, poslati SMS, ili mejl podsećajući ih tako da dug moraju da izmire. Ako, međutim, ni to ne pomogne, a u međuvremenu dužniku stigne i upozorenje, krenuće se u prinudnu naplatu duga. Ovo je samo jedna od novina koju predviđa novi nacrt zakona o poreskom postupku i poreskoj administraciji, koji je u pripremi, a koji je poslat na mišljenje relevantnim ministarstvima, kažu u Ministarstvu finansija i dodaju da je cilj izmena da se poveća efikasnost redovne i prinudne naplate poreza. Između ostalog predlaže se i da se preciziraju odredbe kojima se omogućava prinudna naplata duga (pored zarade, naknade zarade, odnosno penzije) i na drugim vrstama prihoda na tekućim računima\n21.03.2018 u 20:53\nĆavi Alonso optužen za utaju poreza u Španiji\nBivši fudbaler Liverpula i Real Madrida Ćavi Alonso optužen je danas za utaju poreza u Španiji. Kako je preneo Bi-Bi-Si špansko tužilaštvo saopštilo je da Alonso duguje skoro dva miliona evra, zarađenih od prodaje prava na svoje fotografije. Zarada se odnosi na period od 2010. do 2012. godine kada je bivši španski reprezentativac igrao za Real Madrid. Alonso je negirao utaju poreza, a suočava se sa zatvorskom kaznom od pet godina. Istu kaznu mogao bi da dobije i njegov finansijski savetnik Ivan Saldua, kao i menadžer portugalske kompanije preko koje je fudbaler navodno utajio porez. Tužilaštvo traži kaznu od četiri miliona evra, kao i da Alonso plati sumu koju je navodno utajio. Madridski sud zadužen za istragu ponovo je otvorio slučaj 2017. godine i saopštio da su dokazi


BLOG Boban Stojanović - Izbori u Beogradu: kampanja i akteri - CAAS\nBLOG Boban Stojanović – Izbori u Beogradu: kampanja i akteri\nPiše: CAAS05/02/201818 marta, 2018Nema komentara\nPočetkom marta (04. marta) održaće se redovni izbori za odbornike Skupštine grada Beograda. Nakon nekoliko meseci spekulacija da li će biti održani istovremeno i vanredni parlamentarni izbori, ipak je odlučeno da se beogradski izbori održe samostalno. Bez obzira na trenutna istraživanja javnog mnjenja i položaj koju vlast ima – ovi izbori su i dalje neizvesni. Praktično, prvi neizvesni izbori od 2012. godine. Kada kažemo neizvesni, mislimo na to da vladajuća SNS neće uzeti toliko glasova da samostalno osvoji vlast i da postoji kolika/tolika šansa da se vlast u Beogradu promeni.\nKampanja – vlast VS. opozicija\nKampanju u Beogradu će obeležiti nekoliko faktora, odnosno kampanja već uveliko traje i već sada možemo govoriti o određenim pojavama. Ono što je prvo i ključno – to je da vlast maksimalno koristi položaj koji ima i okolnosti koje joj idu u prilog. Prvo, iz pozicije vlasti vode funkcionersku kampanju i kroz dnevne aktivnosti kao funkcioneri grada Beograda ili Vlade/Predsednika Republike Srbije vode kampanju za Beograd. Gotovo da ne postoji aktivnost gradskih funkcionera koja se ne može podvesti pod kampanju, kao ni izjave ministara ili predsednika Republike u kojoj se ne dotaknu izbora u Beogradu. Predsednik Republike Aleksandar Vučić i ministar unutrašnjih poslova Nebojša Stefanović (ujedno i šef gradskog odbora SNS) koriste svaku priliku za kampanju. Oni kombinuju tehnike hvaljenja aktuelne gradske vlasti i prljavu kampanju usmerenu ka opoziciji, a ponajviše na bivšeg gradonačelnika Beograda Dragana Đilasa i sve izborne aktere koji su potekli iz DS-a. To nije počelo 15. januara kada su gradski izbori raspisani, već je aktuelna beogradska i republička vlast već mesecima u kampanji za Beograd.\nDrugo, vlast ima ozbiljne resurse na svojoj strani, od novca, preko ljudskih resursa itd. Svima je poznato da SNS kao najveća stranka ima veliki broj aktivista ne samo u Beogradu, već je za potrebe pretkampanje angažovala i svoje aktiviste iz okolnih gradova koji su već negde od septembra u službi terenske kampanje SNS-a. SNS mesecima obilazi građane, često kroz “spiskove” koji su nezakonito pravljeni i uz pomoć informacija koje ne bi smele da budu dostupne partijama. Ogromna “armija” SNS aktivista na terenu je nešto što ih čini vidiljivim i što je svakako prednost u kamapanji.\nTreće, vlast kontroliše ili dovoljno snažno utiče na veliki broj medija u Srbiji. Medijski uticaj koji imaju koriste pre svega za svoju izraženu zastupljenost u istim u pozitivnom kontekstu, a sa druge strane koriste ove medije za prljavu kampanju protiv opozicije koja je podzastupljena i nema priliku da se brani i da se predstavi biračima. Televizije poput RTS-a (doduše nešto manje), Pinka i Studija B su praktično partijske televizije koje za cilj imaju pozitivnu promociju SNS-a i prljavu kampanju protiv opozicije. Ove televizije su praktično sredstvo propagande vladajuće partije. Isto tako, dnevni listovi poput Informera, Aloa i Srpskog telegrafa primenjuju isti model propagande koji je u službi partije. Kroz ove medije, vlast predstavlja da je Beograd značajno napredavao, predstavlja da je grad u velikom ekonomskom razvoju, da su projekti koji su urađeni doneli značajne rezultate. Često zamislimo da bi građani zaista voleli da žive u tom gradu koji se vidi na televizijama i u novinama, problem je samo što je takav prikaz daleko od realne stvarnosti. U ovakvim medijskim uslovima, posebno ako znamo da su ove televizije najgledanije i dnevne novine najčitanije, vlast ima izraženu prednost i postavlja se objektivno pitanje da li su izbori ravnopravni ukoliko znamo kolika je moć medija? Ako uz to dodamo izrazitu finansijsku nadmoć partija koje su u vlasti i opoziciju koja ima ozbiljne probleme sa finansiranjem, jasno je da ćemo i u formalnoj izbornoj kampanji imati dominaciju vladajućih partija i u plaćenim terminima.\nKada sa druge strane pogledamo opoziciju i već pomenute faktore koji govore o kampanji i samim izborima, možemo zaključiti nekoliko stvari. Prvo, opozicija se previše bavila jednom izbornom listom i ujedinjenju i očigledno potrošila previše vremena. Znalo se od samog starta da je jedna opozicona “kolona” neizvodljiva priča. Umesto toga, opozicija je morala da krene da se bori sredstvima koja su joj na raspolaganju, a nisu velika. Morala je da ponudi ozbiljne izborne programe i platforme, da okupi što je moguće veći broj aktivista, da odavno kandiduje kredibilne i dokazane pojedince i da u ovakvim medijskim uslovima na koje ne može da utiče – da se spusti “na teren”, da siđe među građane i da krene kampanju od usta do usta, od vrata do vrata i da kombinuje elemente pozitivne kampanje kroz policy predloge i programe i kritiku aktuelne vlasti. Da se usredsrede na određene grupe birača, da im ponudi ozbiljna i konkretna rešenja i da pred njih izađe sa pravim ljudima. Opozicija svakako kasni sa ovakvim pristupom i deluje da im ostaje tek oko mesec dana formalne izborne kampanje da pokušaju da pridobiju birače.\nNakon spekulacija ko će s kim zajedno na izbore, tek u poslednjih 15-ak dana smo dobili odgovore na pitanja u koliko će “kolona” vlast, a u koliko opozicija. Vlast će na kraju u dve izborne kolone, odnosno SPS će samostalno na izbore, dok će SNS na listi “vući” tradicionalne partnere koji su sa njima već godinama u predizbornim koalicija (SDPS, PS, PSS, od prethodnih izbora i PUPS). Pitanje je šta je izborna matematika, ali verovatno je odlučeno da SPS ide samostalno kako ne bi izgubio deo birača zbog koalicije sa SNS. Iako svi tvrde da je SPS siguran preko cenzusa, to se ne može garantovati, ali ostaje da verujemo istaživačima javnog mnjenja. Nakon najava da bi SPS i SRS mogli zajedno na izbore u Beogradu (predizborna koalicija u opštini Mionica) ipak se od toga odustalo. Nije sigurno da SRS samostalno može do odborničkih mandata i deluje da će glasovi za radikale biti “bačeni glasovi”, osim ako ih iz vladajućih struktura ne “poguraju” da preskoče izborni prag, s obzirom na njihovu bliskost sa SNS i SPS i izrazito nesaglasje sa opozicijom.\nUkoliko pogledamo opoziciju, ona će na izborima nastupiti u znatno više “kolona”, s tim što se četiri mogu smatrati ozbiljnim pretedentima na mesta u gradskoj skupštini. Kao izborni akter koji ima šanse da ostvari najbolji rezultat među opozicijom jeste grupa građana koju predvodi bivši gradonačelnik Dragan Đilas. Njega su podržali Pokret slobodnih građana (PSG) Saše Jankovića, drugoplasiranog na predsedničkim izborima, Narodna stranka Vuka Jeremića (NS) i Levica Srbije (LS) Borka Stefanovića. Đilas se kao bivši gradonačelnik odlučio za program i kampanju usmerenu na promociju onoga što je urađeno i šta je od servisa i usluga postojalo za građane u vreme dok je on bio gradonačelnik i to donekle jeste pristup koji može da donese dobar rezultat. Ima veliku prepoznatljivost, određene rezultate u Beogradu u pojedinim segmetnima i sa te strane jeste kandidat koji lično može da računa na dobru podršku Beograđana. Međutim, on je konstantno na udaru prljave kampanje od strane vlasti i pitanje je koliko može da ka sebi privuče sve one glasače koji su za njega i njegovu tadašnju DS glasali na izborima 2008. i 2012. godine. Podrška koju je dobio od PSG i NS može svakako da mu znači s obzirom da nema nikakvu partijsku organizaciju jer je Dragan Đilas bio određeni period van političkog života. Ipak, deluje da PSG nije iskoristio Jankovićev rezultat sa predsedničkih izbora, da je nakon istih usledio niz početničkih grešaka pri pravljenju pokreta, a da se u međuvremenu rejting samog Saše Jankovića dosta smanjio usled političkog neiskustva, amaterizma u bavljenju dnevnom politikom i odsustva organizacionih sposobnosti koje su za političke partije/pokrete od velike važnosti. PSG nije uspeo da razvije ozbiljniju organizaciju i pitanje je koliko mogu da doprinesu u terenskoj kampanji koja je od velike važnosti za opoziciju. Narodna stranka je nešto bolje iskoristila prethodni period, formirali su stranku i odbore i deluje da su čak i u Beogradu (što nije bilo očekivano) organizovaniji od PSG. Organizacija i aktivisti su od velikog značaja za kampanju i Narodna stranka može da pomogne ovoj listi da bude viđenija na terenu i da doprinese u tom smislu. PSG ima solidan rejting u Beogradu, Narodna stranka solidnu organizaciju i to može da doprinese rezultatu ove liste. Iako su tek 11. kandidovali izbornu listu, u pogledu izbornog rezultata mogu trenutno najviše da postignu, ali je potrebno mnogo rada, aktivnosti, aktivista i kreativnosti da to i urade.\nKoalicija oko Demokratske stranke (DS, SDS, NOVA, Zeleni) je četvrta kandidovala izbornu listu i pokazala koliki značaj imaju partijska organizacija i aktivisti. Iako ova koalicija nosi veliki balast prethodne vlasti (više nego Đilas, Jeremić i Stefanović), mogu da se nadaju mestima u gradskoj skupštini. Trenutno deluje da su dobro organizovani i da maksimalno koriste interne kapacitete koje imaju. Za njih će od suštinske važnosti biti kako da se odbrane od prljave kampanje protiv njih (isto kao i lista oko Đilasa) i kako da animiraju nekadašnje birače DS-a. Oni će ustvari voditi borbu sa listom oko Đilasa, ali postoji šansa da i ove dve izborne liste privuku neke nove birače ukoliko budu imale kreativne kampanje i dobar terenski rad u periodu do izbora.\nLista Aleksandar Šapić koju praktično čini jedna osoba (predsednik opštine Novi Beograd) je u istraživanjima javnog mnjenja izuzetno dobro pozicionirana i sigurna za dvocifren procenat glasova. Iako se može biti skeptičan, gotovo da je sigurno da će preskočiti izborni prag i osvojiti mesta u parlamentu. Šapić se služi rezultatima koje je postigao na Novom Beogradu i vodi izrazito lidersku kampanju. Od samog početka je rekao da jedino želi da bude gradonačelnik i da drugačije neće učestvovati u vlasti. Ipak, moguće je da odbornici koji budu izabrani na njegovoj listi upravo budu ti koji će odlučivati ko će formirati vlast u Beogradu.\nLista DJB – Dveri je izazvala dosta reakcija. Nakon što je DJB odbio razgovore i učešće u koalicijama sa Đilasom ili sa DS-om, ovo im je praktično bila jedina opcija u kojoj mogu da uđu u gradsku skupštinu. Prosta matematika govori da će DJB i Dveri jako teško odvojeno preskočiti izborni prag i ostalo im je da pokušaju da spoje svoje rezultate i mislim da zajednički imaju šansu da osvoje odbornička mesta u gradu. Pitanje je koliko će realni sukob oko opštih vrednosti koje se značajno razlikuju između ova dva politička subjekta uspeti da ostave po strani i koliko će zaista uspeti da ubede birače da su lokalne teme jedine koje su važne za beogradske izbore. Oni su saradnju dogovorili na nekoliko opštih principa koji se ne tiču vrednosnih pozicija. Postoji velika šansa da deo njihovih birača osudi ovu koaliciju, ali je na njima da se sada u toku kampanje zaista bave samo lokalnim temama i da tu koaliciju oroče na lokalni nivo. Samo u tom slučaju će imati šansu da osvoje odbornička mesta.\nOd preostalih izbornih aktera, svakako je najzanimljiviji pokret Neda(vi)mo Beograd koji je već dugo aktivan na nivou grada Beograda. Sa jednim drugačijim pristupom jesu zanimljiv izborni akter, ali je pitanje da li imaju bilo kakve šanse da preskoče izborni prag. Tu su još i DSS i LDP koji se odlučio da kandiduje listu sa prosekom godina oko 25 i ostaje da vidimo da li mogu da ostvare iole pristojan rezultat iako su nikakve šanse za ulazak u gradski parlament. Svakako ove dve partije najavljuju neka nova vremena. DSS se već u potunosti reformisao iznutra, a LDP-u to svakako sledi i ovo može biti prvi korak ka tome. Grupa građana oko Marka Bastaća crpi svoju podršku sa opštine Stari grad, ali je jako teško očekivati da mogu ozbiljnije da se uključe u trku za gradske odbornike. Fiktivni lik Ljubiša Preletačević Beli, koji je bio trećeplasirani na predsedničkim izborima prošle godine će takođe učestvovati na gradskim izborima. Nakon što su ga napustili najbliži saradnici i nakon što se odbornička grupa iz Mladenovca gde je Beli i nastao ogradila od njega, deluje da je njegova politička priča završena i da je istrošena na predsedničkim izborima. Iako su mu istraživanja davala visoke procente, on ipak na gradskim izborima neće ostvariti ni približan rezultat kao prošle godine. Očigledno je da je Beli promenio poziciju u odnosu na ono što je bio u Mladenovcu i na predsedničkim izborima. Deluje da je očigledno pristao da bude deo neke “partijske” priče i da su ga zato njegovi prvobitni saborci napustili, odnosno ogradili se od njega.\nPrethodni članakBeogradski izbori 2018 - intervju sa Bobanom Stojanovićem\nSledeći članakCAAS VLOG - Ko o čemu, zakon o poštenju: argumenti za legalizaciju prostitucije


Novi slučajevi opasnog koronavirusa u Kini - 19.01.2020, Sputnik Srbija\nNovi slučajevi opasnog koronavirusa u Kini\nSedamnaest novih slučajeva upale pluća izazvane novim koronavirusom, od kog su već preminule dve osobe, zabeleženo je u centralnom delu Kine. 19.01.2020, Sputnik Srbija\n09:00 19.01.2020 (Osveženo: 11:39 19.01.2020)\n© AP Photo / Mark SchiefelbeinPutnici snimljeni na železničkoj stanici u Pekingu sa zaštitnim maskama\nSedamnaest novih slučajeva upale pluća izazvane novim koronavirusom, od kog su već preminule dve osobe, zabeleženo je u centralnom delu Kine.\nDo sada su identifikovana 62 slučaja novootkrivenog virusa u gradu Vuhanu, potvrdili su zvaničnici, podsećajući da je dvoje preminulo, dok je osmoro pacijenata u kritičnim stanju.\nAzijske zemlje, kao i tri američka aerodroma, uveli su poseban pregled putnika koji su stigli avio-kompanijama iz centralne Kine zbog bojazni od mogućeg širenja virusa. Među tim zemljama su Tajland i Japan, u kojima su već prijavljena tri slučaja kod ljudi koji su došli iz Vuhana.\nKako se navodi, svi koji su zaraženi ovim virusom posetili su lokalnu riblju pijacu, a njihovi početni simptomi su bili groznica i kašalj.\nSvetska zdravstvena organizacija je upozorila na moguće širenje virusa, kao i ograničen prenos sa čoveka na čoveka, preneo je Tanjug.\nKineska vlada želi da izbegne ponavljanje epidemije SARS-a, teškog akutnog respiratornog sindroma, drugog koronavirusa koji se sa juga Kine krajem 2002. i proširio po svetu, usmrtivši gotovo 800 ljudi.


Početna Izjave Istinitost Jedini sam izabran neposredno\nPredsednik Srbije o svom neposrednom izboru.\n“Čovek sam koji je dobio najveće poverenje naroda i jedini sam izabran neposredno. Ne postoji niko drugi u Srbiji ko je neposredno izabran od naroda osim mene.”\nNovo jutro, 3. 8. 2019. godine\n3. 8. 2019. godine\nPredsednik Srbije Aleksandar Vučić je obraćajući se novinarima tokom obilaska radova na Trgu republike 3. avgusta 2019. rekao da je zahvaljujući Ustavu i zakonima prethodne vlasti “jedini izabran neposredno od strane od naroda”, kao i da je “čovek koji je dobio najveće poverenje naroda” kada je izabran za predsednika države.\nMeđutim, prema Ustavu, kao i prema Zakonu o izboru predsednika Republike (2009) i Zakonu o predsedniku (2007) predsednički izbori moraju, između ostalog, biti neposredni. A Vučić je, podsetimo, na funckiju predsednika izabran 2017. godine. Pre toga su održana još dva izbora za predsednika države - kada je 2008. godine pobedio Boris Tadić i 2012. Tomislav Nikolić.\nKada je reč o podršci koju je dobio na izborima, ni tu stvari ne stoje onako kako tvrdi.\nElem, nije ni prvi put da se predsednik “hvali” koliku je podršku imao na izborima. Podsetimo, Vućić je na konferenciji o populacionoj politici 17. marta 2018. godine rekao da je na funkciju predsednika “izabran uz najveću podršku u savremenoj srpskoj istoriji”.\nYou Tube kanal SNS, 17. 3. 2018. godine\n"Ja kao predsednik republike, izabran uz najveću podršku, rekao bih u savremenoj srpskoj istoriji, imam pravo da ukažem narodu na katastrofalne posledice činjenice da mi nemamo decu i da nemamo budućnost."\nNaime, Vučić je na predsedničkim izborima 2017. godine osvojio ukupno 2.012.788 glasova, i time ubedljivo pobedio u prvom krugu, pa od svih ostalih kandidata, zaista, dobio veću podršku građana Srbije.\nMeđutim, nije tačno da “niko nije imao veću podršku od njega na izborima u savremenoj istoriji” kako je tvrdio, jer su na prethodnim izborima, tadašnji predsednici osvajali veći broj glasova od Vučića, zbog čega od Istinomera dobio ocenu “kratke noge”.\nPodsetimo, Slobodan Milošević je na predsedničkim izborima u decembru 1990. dobio 3.285.799 glasova, što je za milion i 200 hiljada glasova više od Vučića. A samo dve godine kasnije, dobio je 2.515.047 glasova.\nI Boris Tadić je na predsedničkim izborima imao veću podršku od Vučića. Za njega je u drugom krugu izbora 2008. godine glasalo 2.304.467 birača. Više od Vučića imao je i Tomislav Nikolić iste godine, iako je izgubio - 2.197.155.\nDakle, nije tačno da je “jedini neposredno izabran” predsednik Srbije, kao što Vučić tvrdi, jer su pre njega na neposrednim izborima birani i Boris Tadić i Tomislav Nikolić. Takođe, iako Vučić jeste dobio najveće poverenje građana 2017. godine, više glasova na izborima su osvajali i Slobodan Milošević i Boris Tadić, pa i Tomislav Nikolić kada je 2008. izgubio na izborima. Stoga, Aleksandar Vučić za izjavu da je “čovek koji je dobo najveće poverenje naroda i da je jedini izabran neposredno”, ponovo dobija ocenu “kratke noge”.\nAleksandar VučićNeposredni izboripredsednik Srbije


Веће интересовање за општинске субвенције -\nNakon što je prijava na Javni poziv za dodelu subvencija poljoprivrednicima sa teritorije aleksinačke opštine koji se bave proizvodnjom mleka, voćarstvom, povrtarstvom, gajenjem cveća i pčelarstvom završena krajem prošlog meseca, a na osnovu pristigle dokumentacije, primetno je malo veće interesovanje poljoprivrednih proizvođača za podsticaje koje dodeljuje Opština. Za 15 dana, kojiko je poziv bio otvoren, pristiglo je 160 zahteva.\n− Neki preliminarni pregled tih zahteva pokazuje da neće biti sredstva za sve prijavljene korisnike, za veliki broj biće, ali jedan mali broj ostaće najverovatnije bez podsticajnih sredstava. Iz budžeta je za ove namene izdvojeno 12 miliona, a otprilike postoje zahtevi za ukupan iznos od oko 13 miliona dinara − rekla je Slađana Miletić, rukovodilac Odseka za poljoprivredu i vodoprivredu.\nNajveći broj zahteva je za priključne mašine i opremu, pri čemu je najviše zahteva za rotacione kose, prskalice, rasipače veštačkih đubriva, mešaona za pripremu stočne hrane. Samo dva zahteva su za podizanje novih zasada i to za dva zasada šljive, a što se tiče životinja nije bilo zahteva za kupovinu životinja.\nOd ove godine je uvedena jedna novina i sredstva se ne dodeljuju po redosledu predaje zahteva, već na osnovu rang liste koja će biti napravljena na osnovu bodovanja po određenim kriterijumima.\n− Rangiranje teče po kriterijumima koji su definisani u konkursu. Kada se završi administrativna obrada svih zahteva, onda ide kontrola na terenu i nakon toga će biti objavljena lista korisnika podsticaja − objasnila je Slađana Miletić koja se nada da će već od sledeće nedelje da krenu u obilazak terena.\nRok za isplatu je kraj ove kalendarske godine, ali se u ovom odeljenju nadaju da će to ipak biti nešto ranije.\nPrevious Post:Dan ustanka obeležen širom opštine\nNext Post:Večeras izložba i koncert, sutra kabare Milenka Pavlova


Portugalski klub ostao je bez jednog od najvoljih igrača pred utakmicu u Beogradu. Naime, Karlos Karvaljo strelac prvog gola na jučerašnjem meču napustio je ovu ekipu i potpisao ugovor sa Al Šababom.\nOdlični napadač se obavezao na trogodišnju vernos timu iz Saudijske Arabije, te ga tako neće biti na revanšu u prestonici Srbije.\nKarvaljo je prošle sezone bio najbolji strelac Santa Klare - nastupio je 32 puta u prvenstvu i postigao je 14 golova.\nPomalo čudi odluka da se tim iz Ponta Delgade odlučio na ovaj potez pre druge utakmice sa Partizanom. Ali, ipak u pitanju je suma od 3.000.000 evra, kako prenose mediji u Portugalu i Saudijskoj Arabiji.\nBreaking: #Alshabab has officially signed with the Brazilian Carlos Junior for three year.#ShababFC #Alshabab #YallaShabab pic.twitter.com/K0VjHFb82f — Al Shabab FC (@ShababSaudiFc) August 20, 2021\nFK Partizan fudbal fudbalski transferi fk santa klara Karlos Karvaljo\n09:04 NIKOLA JOKIĆ JE NEZAUSTAVLJIVA SILA: Srbin nije mogao sam protiv Jute (VIDEO)


Jelena i Sunčica se putem crowdfunding kampanje "Neka ljubav bude zakon!" bore za bračnu jednakost u Srbiji - LGBTI.ba\nJelena i Sunčica se putem crowdfunding kampanje “Neka ljubav bude zakon!” bore za bračnu jednakost u Srbiji\nFoto: Crowd Justice\nJelena Dubovi i Sunčica Kopunović u vezi su četiri godine, i žive u Srbiji, zemlji koja ne priznaje istospolna partnerstva. U želji da se ovo promijeni, pokrenule su pravnu borbu za registraciju istospolnih zajednica u Srbiji. Kako bi finansirale ovaj pravni proces, pokrenule su crowdfunding kampanju na web stranici Crowd Justice, kojom su pozvale sve zainteresirane da doniraju koliko mogu, kao i da informaciju podijele dalje, kako bi im pomogli da se proširi vijest o važnosti njihove borbe za ravnopravnost.\n“Kao i drugi LGBTI parovi u ovom delu Evrope, suočavamo se sa brojnim nepravdama, pritiscima i pretnjama. Uprkos tome, odlučile smo da pod svojim punim imenima budemo prvi par u Srbiji koji će otvoreno govoriti o svojoj borbi. Odbacivanjem anonimnosti borimo se ne samo za svoja prava, već i za prava onih koji nisu u mogućnosti da ustanu i da se izbore za sebe”, kažu Jelena i Sunčica. One ističu da žele više od prava na šetnju tokom povorke ponosa jednom godišnje. “Zahtevamo prava koja Ustav Srbije garantuje svima – kao što su na primer zajednička imovina i nasleđivanje, supružnička zdravstvena i socijalna zaštita – da budu i nama obezbeđena i dostupna. Prava koja se uzimaju zdravo za gotovo od strane svih onih koji ih imaju, a nisu ni svesni koje su to životne privilegije.”\nJelena i Sunčica su 17. aprila 2019. godine otišle u opštinski matični ured u Novom Sadu sa zahtjevom da registruju svoju zajednicu. Sektor za lična stanja građana u Novom Sadu je odlukom od 3. maja 2019. godine odbio njihov zahtjev, uz pravno obrazloženje da se u matičnu knjigu vjenčanih može registrovati isključivo bračna zajednica. Još dva istospolna para iz Beograda (M.K. i M.P.; S.S. i M.M.) su dobili identično obrazloženje. “Smatramo da je matična služba odbijanjem da nas registruje, ili da nam obezbedi pravni okvir za ostvarivanje naših prava, izvršila povredu prava koja su nam garantovana Ustavom Republike Srbije i Evropskom konvencijom o ljudskim pravima i osnovnim slobodama (ESLJP)”, kažu Jelena i Sunčica. Njihova pravna zastupnica u ovom procesu je advokatica Marjana D. Majstorović, koja je dosad uspješno zastupala LGBTI klijente u predmetima borbe protiv diskriminacije i za ravnopravnost. “Marjana sarađuje sa pravnim timom Equal Rights Trust-a, čiji su pravnici specijalizovani za primenu evropskih standarda za ravnopravnost i Evropske konvencije o ljudskim pravima. Pro bono pravnu pomoć pruža ugledna međunarodna advokatska kancelarija Ashurst LLP iz Londona”, pojašnjeno je u kampanji.\nPutem crowdfunding kampanje Jelena i Sunčica nastoje skupiti milion RSD/£7,500 radi pokrivanja osnovnih troškova – finansiranja parnica za njih i još dva para; te za osmišljavanje i vođenje kampanje u cilju senzibilisanja javnosti za ove predmete i njihov značaj, u cilju izglasavanja novog zakona u Narodnoj skupštini Republike Srbije.\nNa ovom linku možete pročitati više o kampanji, napraviti donaciju, te informacije podijeliti dalje na svojim društvenim mrežama.\ncrowdfunding istospolna partnerstva neka ljubav bude zakon srbija\nLGBTI people and asylum: Going to Canada\nLGBT Čitaonica: Milan Šelj: Pjesme iz zbirke “Gradim gradove”


Tag: srednje škole\nU pirotskim školama pripremaju se za online nastavu od septembra\n13. jul 2020. 12:06\nJoš uvek nije poznato kako će početi nova školska godina. Činjenica je da, kako trenutno stvari stoje, izvesnije je da će se i u sepetembru organizovati nastava na daljinu. Ali to, ...\nRaspored nastave za učenike srednjih škola\n29. avg 2019. 12:30\nU Gimnaziji časovi odeljenskog starešine održaće se 30. avgusta po sledećem rasporedu: - za učenike prvog i trećeg razreda u 10 časova - za učenike drugog i četvrtog razreda u 11 časova. Roditeljski ...\n09. jul 2019. 12:19\nU nastojanjima da se u pirotskim školama obezbede što kvalitetniji uslovi za rad sa decom, značajnu pomoć pružaju i određene kompanije, svesne da je obrazovanje ključ razvoja svake lokalne zajednice. ...\nUčenici polagali završni test iz matematike VIDEO\n19. jun 2013. 13:36\nUčenici osmih razreda osnovnih škola polagali su danas završni test iz matematike, koji je juče odložen zbog neregularnosti, s obzirom da je Republička upisna komisija pronašla fotokopiju jednog ...\n17. jun 2013. 12:08\nSvršeni osnovci danas su, u okviru male mature, polagali završni test iz srpskog, odnosno maternjeg jezika, a sutra polažu test iz matematike. Kombinaciju pod rednim brojem 1 izvukao je ministar ...\nZbog smanjenog broja učenika manji broj odeljenja\n09. apr 2013. 13:03\nManji broj učenika uslovio je promene u planu upisa u srednje škole. Boban Nikolić, član Opštinskog veća resorno zadužen za vanprivredu, kaže da je u našoj opštini prema podacima 100 osnovaca manje ...\nManji broj učenika za predstojeći upis\n19. mar 2013. 09:25\nAca Božić, direktor Tehničke škole i predsednik Aktiva direktora srednjih škola, kaže da se posle niza sastanaka u školskoj upravi i analize stanja o broju učenika, očekuje da prilikom upisa u ...


Rupel jede govna...retorički\nTema: Rupel jede govna...retorički\nRupel: Zabrinuti smo zbog Kosova Pariz, Ljubljana -- Slovenija je zabrinuta zbog odlaganja Ahtisarijevog plana, rekao Rupel na savetovanju francuske diplomatije. Francuski ministar spoljnih poslova, Bernar Kušner, u utorak je u Parizu, održao savetovanje francuske diplomatije, kome je prisustvovao i slovenački ministar spoljnih poslova Rupel. Rupel je savetovanju prisustvovao kao budući šef diplomatije EU, u prvoj polovini iduće godine, kada će Slovenija predsedavati EU.\nNa ovom sastanku, u francuskom Ministarstvu spoljnih poslova, slovenački ministar Rupel je rekao da je poseban problem Kosovo, gde su se stvari jako zakomplikovale, dodavši da je Slovenija, kao i druge države EU, podržavala Ahtisarijev plan, ali da je morala da pristane na odlaganje, odnosno moratorijum, do kraja novembra 2007. godine, za koje vreme bi trebalo da dođe do mogućih popravki i novih ideja. "Za Sloveniju je ta okolnost jako zabrinjavajuća, jer će se mnogo toga dešavati u vreme našeg predsedovanja", rekao je Rupel i dodao da će Slovenija, kao buduća predsedavajuća EU, biti aktivno upletena u rešavanje budućeg statusa Kosova. Slovenački ministar se osvrnuo i na podelu Kosova, rekavši da se o tome mnogo govori, iako je EU od početka bila odlučno protiv toga. "Deljenje Kosova bi moglo biti neprimerena inspiracija za druge države Balkana i još više presedan za države, koje su nastale na teritoriji nekadašnjeg Sovjetskog saveza. Podela bi mogla da se desi i sama po sebi, čim bi Kosovo jednostrano proglasilo nezavisnost", kazao je Rupel. Kao suštinska pitanja povodom ideje o podeli Kosova, Slovenija vidi ona koja se odnose na stabilnost regiona, jedinstva EU i NATO-a po tom pitanju, izbegavanja konfrontacija sa Rusijom, kao i da li je moguće naći novo rešenje za Srbiju, koje ne bi bilo podela i koje ne bi izazvalo nestabilnost na Kosovu. Rupel je francuskim diplomatama rekao i da treba raščistiti nesporazume u vezi sa nekadašnjim statusom Kosova. "Taj status je bio, u vreme Jugoslavije, praktično izjednačen sa statusom republika, kojima niko ne osporava pravo na državu", rekao je on. "AP Kosovo je imala, u vreme SFRJ stopostotna prava u članstvu u saveznom predsednistvu, a u saveznom parlamentu kosovski poslanici imali su dve trećine prava svojih kolega iz republika", objasnio je Rupel. Govoreći o Srbiji, ministar Rupel je rekao da možda moguće naći novu formulu za približavanje Srbije EU i novi koncept, umesto preslabe Solunske agende. "Srbiji bismo mogli da ponudimo dodatnu odgovornost za rešavanje kosovske krize, npr. uključenjem u Kontakt grupu, ali sa statusom države koja ima odgovornost i neku nadzornu ulogu", rekao je on. Slovenački ministar je, u Parizu, povodom Srbije i Kosova, dodao da bi između Srbije i Kosova mogle biti uvedeni neki posebni "pogranične", saobraćajni i kulturni režimi. "Kosovu bismo mogli, pored poznatih Ahtisarijevih obaveza, da propišemo i neke nove. To bi naravno moglo da vodi suprotnom predlogu za Albaniju", kazao je Rupel. Povodom budućeg širenja EU, Rupel je rekao da će se Slovenija skoncentrisati pre svega na Zapadni Balkan: "Mislimo da bi trebalo, u EU, energičnije podržati balkanske države, odnosno narode." Ovaj sastanak je, izveđu ostalog, trebalo da obezbedi i kontinuitet u predsedovanju EU, koje će Francuska preuzeti od Slovenije. Istovremeno, tokom slovenačkog predsedavanja, oko 110 francuskih diplomata će Sloveniju zastupati u onim državama, u kojima Slovenija nema svoja diplomatska predstavništva, što zahteva tesnu saradnju slovenačkih i francuskih diplomata, u pripremama na predsedovanje.\nJomini pederčina i ostala DOS-manlijska govna\nPoslednja poruka: 12.03.2006., 00:59


NEMA NIŠTA OD PLANA! - Umesto novih zapošljavanja, slede otkazi u KRAGUJEVCU! - Dnevni Žurnal\nNEMA NIŠTA OD PLANA! – Umesto novih zapošljavanja, slede otkazi u KRAGUJEVCU!\nUmesto najavljenog pokretanja novog proizvodnog programa, odnosno početka proizvodnje kolica i pomagala za invalide, te zapošljavanja nekoliko stotina novih radnika, slovenačka Grupa Fori, koja u Kragujevcu ima dve fabrike – Fori tekstil, koja posluje u pogonima nekadašnje Zastava tapacirnice, i Fori produkts, lociranoj u industrijskoj zoni „Skladište“ – u poslednje vreme otpušta radnike i smanjuje zarade zaposlenima.\nGrupa od 11 radnika fabrike Fori tekstil nedavno je proglašena za tehnološki višak, dok je šestoro njihovih kolega ostalo bez posla, zbog navodnog neispunjavanja norme. Aneksom ugovora o radu, svim radnicima firme Fori tekstil koji prave navlake za naslone glave u automobilima marke Folksvagen, Volvo, Pežo, Sitroen, Alfa Romeo i drugim, ali i navlake za dušeke, plate su umanjenje za šest posto. Izvor lista Danas navodi da poslovodstvo ove nepopularne mere obrazlaže ugroženom likvidnošću fabrike.\nU novoformiranoj fabrici Fori produkts u kojoj je još u drugoj polovini prošle godine trebalo da startuje izrada kolica i pomagala za invalide za multinacionalnu kompaniju Invoker, ta proizvodnja još nije počela, a kad će – ne zna se. Fabrika je planirala da zaposli do 250 novih radnika, ali u njoj trenutno radi tek 50-ak ljudi, od čega većinu čine preraspoređeni radnici firme Fori tekstil, koji proizvode delove od plastike za ugradnju u belu tehniku „Gorenja“. Direktor fabrike Fori tekstil Alojz Kovše juče nije mogao da govori o situaciji u toj firmi, pošto je u Sloveniji, dok u Kragujevac „dolazi povremeno“. Saznaje se da će Kovše na čelu te fabrike da bude do kraja meseca, nakon čega odlazi na novu dužnost.


Građani četiri opština na severu Kosova gde živi većinsko srpsko stanovništvo danas biraju gradonačelnike.\nCentralna izborna komisija je jutros saopštila da su sva biračka mesta otvorena na vreme. Na prvoj konferenciji za novinare, CIK je dodao da se proces za sada odvija regularno.\nGlasa se od 7 do 19 časova u 44 biračkih centara, odnosno na 87 glasačkih mesta. Pravo glasa u svih četiri opština ima 57.983 birača. Centralna izborna komisija akreditovala je 464 posmatrača.\nU trci za gradonačelnike opština Severna Mitrovica, Zubin Potok, Leposavić i Zvečan je 12 kandidata, po troje u svakoj opštini i dolaze iz Srpske liste, te albanskih partija - Demokratske partije Kosova i pokreta Samoopredeljenje.\nKandidati Srpske liste za Severnu Mitrovicu, Leposavić i Zvečan su dosadašnji gradonačelnici – Goran Rakić, Zoran Todić i Vučina Janković, dok je kandidat za gradonačelnika Zubinog Potoka Srđan Vulović.\nPored Srpske liste, za gradonačelnika Severne Mitrovice ispred pokreta Samoopredeljenje takmiči se Erden Atić, a iz Demokratske partije Kosova Gonđe Ćauši.\nOstali srpski politički subjekti, kao što su Građanska inicijativa SDP-Oliver Ivanović, Samostalna liberalna stranka (SLS) i dr, odlučili da ne učestvuju na izbore a zbog, kako su rekli, nikada rasvetljenih ubistava koja su se desila njihovim kandidatima. Oliver Ivanović ubijen je u januaru 2018., a Dimitrije Janićijević iz SLS-a u januaru 2014. godine.\nPredsednik Srpske liste i kandidat za gradonačelnika Severne Mitrovice Goran Rakić glasao je u nedelju nešto posle 8 časova. On je rekao da su građani Mitrovice ozbiljno shvatili važnost “ne samo lokalnih izbora već bukvalno referenduma koji nama koji živimo ovde znači opstanak i ostanak na ovim prostorima”.\nRakić je pozvao građane na severu da što masovnije izadju na birališta i “pokažu koliko im je stalo do jedinstva i zajedništva i koliko im je stalo da ostanu na ovim prostorima”.\nSrpska lista je prethodno, u petak, saopštila da “ima saznanja da će zvanična Priština u svrhu demotivisanja i zastrašivanja birača, u nedelju na izbore za gradonačelnike” poslati 176 policajaca, te da je “namera je da se na svakom biračkom mestu instalira dvočlana straža, u koju bi, uz lokalne, bili uključeni albanski policajci poslati iz Prištine”.\nZamenik regionalnog direktora Policije Kosova za region sever Besim Hotiu izjavi za RSE ističe da “u ovoj situaciji nije u redu, i da nije lepo komentarisati i manipulisati raznovrsnim informacijama”, te da se radi o broju policajaca od kojih je preko 60 odsto njih srpske etničke pripadnosti, a koji stižu kao ispomoć regionu.


Beogradski hokejaši ni u drugom ovosezonskom pokušaju nisu pronašli rešenje za odbranu tvrde ekipe sa istoka Mađarske. Posle 6:0 u Debrecinu, "Belo-crveni" nisu primili gol ni posle 60 minuta igre u našoj prestonici, iako sastav Kristera Dreberga nije bio podređen rival, naročito u prva dva perioda. Ipak, iskusni gosti uspeli su da iskontrolišu utakmicu posle vođstva koje su stekli u ranoj fazi utakmice, da bi u poslednjoj deonici potpuno nadigrali domaći sastav i na kraju slavili ubedljiv trijumf kojim su pretekli na tabeli Fehervar, narednog rivala našeg kluba i pobegli sa poslednje pozicije koja vodi u plej-of. Tačno na polovini sezone Beograd se i dalje nalazi na poslednjem mestu na tabeli, pa će u nastavku takmičenja borba za plasman u doigravanje biti zaista veliki izazov.\nSrpski tim je meč protiv mađarskog sastava igrao bez kapitena Dimitrija Filipovića, koji je na utakmici u Brašovu polomio kažiprst, te mu sledi period od najmanje dve nedelje oporavka. I pored toga, Beograd je solidno delovao u prvom periodu meča, ali je rani gol Alekseja Kosurova u petom minutu značajno uticao na dalji tok susreta. Posle tog pogotka igralo se veoma izjednačeno više od pola časa igre, iako je tokom drugog perioda na obe strane viđena po jedna "stopostotna" prilika, ali su najpre Atila Nemet u 33. na jednoj, odnosno Uglješa Novaković 37. minutu na drugoj strani, propustili sjajne prilike iz kontranapada i situacije "1 na 0" sa protivničkim golmanima. Ponovo nije dobro funkcionisala igra sa igračem više, pa čak ni sa dva, pošto su u dva navrata naši hokejaši imali situacije "5 na 3", ali gola nije bilo.\n"Pauer plej" ponovo nije funkcionisaoFoto: SHLS\nKako je vreme odmicalo gosti su delovali sve sigurniji, a beogradski "oklopnici" nisu dovoljno ugrozili gol Davida Đeneša (ukupno 15 odbrana, uz "šat-aut"), uputivši u poslednjem periodu samo dva šuta ka mreži rivala. Na drugoj strani, uprkos vođstvu i nekolicini isključenja hokejaši Debrecina stvarali su prilike pred golom ponovo odličnog Alekseja Trifonova (26 odbrana), ali ni ruski čuvar mreže nije uspeo da osujeti akcije mađarskog tima u poslednjih deset minuta meča. Sredinom trećeg perioda najpre je Nemet udvostručio prednost posle odlične akcije Piskunova i Berte, da bi u 54. minutu Artem Bezrukov otklonio sve dileme oko pitanja pobednika. U samoj završnici, Aleksej Kosurov je potvrdio pobedu gostiju i izbio na prvo mesto liste strelaca mađarske ekipe u ovoj sezoni sa deset pogodaka.\nBeogradskim hokejašima predstoji dan pauze tokom kojeg će pokušati da konsoliduju redove pred gostovanje Fehervar Titanoka (nedelja, 18 časova). Klub iz Sekešfehervara ostao je u relativno dobrom sećanju našoj ekipi, pošto je protiv ovog rivala Beograd izborio bod u gostima (poraz od 4:3 u produžetku) pre nepunih mesec dana, iako je domaćin u tom duelu imao veliku inicijativu tokom najvećeg dela utakmice (odnos udaraca 43-20). Duel u ledenoj dvorani "Pionir" biće prilika da se prekine serija od tri poraza i tako dâ nagoveštaj boljem nastavku sezone. Fehervar je u durgom meču današnjeg dana poražen pred svojim navijačima od ekipe UTE-a rezultatom 4:3, pobedu u rumunskom derbiju ostvarila je Dunarea u gostima protiv Čikserede (2:1), dok je u derbiju dana, ali i cele sezone, budimpeštanski MAC izborio važan trijumf na gostovanju šampionu Jegešmedveku posle penal serije rezultatom 3:2.\nPrvenstvo Srbije: Zvezda uzvratila udarac i revanširala se Partizanu


2ŽLS, Duga – Art Basket, 54:69 – Lige Košarkaškog saveza Srbije\n2ŽLS, Duga – Art Basket, 54:69\nU okviru 14. kola Druge ženske lige Srbije za košarkašice „Duga“ je na svom terenu pretrpela drugi uzastopni poraz. Ovoga puta, bodovi idu u Beograd, kao rezultat trijumfa ekipe „Art Basketa“ rezultatom 54:69. U prepunoj hali Šabačke gimnazije „Dugice“ nisu uspele da naprave iznenađenje i revanširaju se lideru za poraz u prvom delu sezone. U duelu dve do ovog kola najbolje plasirane ekipe pobedu su odnele gošće iz Beograda, a krajnji rezultat 69:54 ne odslikava na najbolji način stanje na terenu tokom meča, u kojem „Art basket“ jeste vodio većim delom, ali se domaća ekipa dobro držala sve do kraja treće četvrtine, kada je usledio značajan pad u igri, delom uslovljen agresivnom igrom protivnika, a delom i zamorom od dugog putovanja i nastupa na turniru u Atini. Poslednji trzaj „Duge“ usledio je sredinom četvrte četvrtine, ali snage za preokret nije bilo, pa bodovi zasluženo idu u Beograd. Statistički posmatrano, presudna kategorija bio je skok, u kojoj je prednost na strani Beograđanki na kraju susreta iznosila čak 55:26, uz neverovatna 23 ofanzivna skoka, dok su „Dugice“ uhvatile samo 5 lopti u reketu protivnika. Bolje od ostalih kod „Duge“ bile su Renata Stepanović sa 24 poena i Anđela Matić sa 11 pogodaka. Kod gošći, najefikasnije su bile Vučković sa 14 i Nikolić sa 12 poena. Pred igračicama „Duge“ je finiš takmičenja u Drugoj ženskoj ligi Srbije, a poslednja četiri kola donose susrete sa direktnim rivalima u borbi za plasman u najviši rang takmičenja. Prvo na redu je gostovanje u Beogradu ekipi „Radničkog“ sa Crvenog Krsta, a ova utakmica je na programu u subotu od 15 časova u hali SD „Radnički“. Vredna pomena u izveštaju sa ove utakmice bila je i šabačka publika koja je i sinoć ispunila tribine Gimnazije i na taj način pokazala da je Šabac grad koji voli košarku, te pomogla da predstavnici Košarkaškog saveza Srbije koji su posmatrali utakmicu imaju samo reči hvale za atmosferu i organizaciju celokupnog događaja.\nVuk Stepanović, ŽKK „Duga“, Prevashodno, čestitao bih protivniku na zasluženoj pobedi kojom su došli na prag ostvajanja titule šampiona Druge ženske lige Srbije, po meni su oni najkvalitetnija ekipa u ovoj ligi, igraju najkonstantnije i rezultat se vidi. Moja ekipa nije imala snage da pruži jači otpor, prethodnog vikenda smo učestvovali na turniru u Atini, što nam je donelo dva putovanja od po 20ak sati. Vratili smo se u ponedeljak, a već u utorak izašli na megdan najboljoj i najspremnijoj ekipi lige. Energetski nismo uspeli da pariramo, što se vidi i po odnosu skokova, pa nemamo mnogo za čim ni da žalimo. Nadam se da će ova utakmica biti dobra priprema za ono što sledi, a to su odlučujuće bitke u borbi za plasman u najviši rang takmičenja. Vreme je da se fokusiramo na narednog protivnika i da shvatimo da nam je svaka sledeća utakmica „malo finale“.\nAnđela Matić, ŽKK „Duga“, Čestitam protivniku na fer i korektnoj igri i zasluženoj pobedi. Mi nismo imali dovoljno energije, izostala je borba, pa se nadam da ćemo uspeti da se trgnemo iz ovog lošeg ritma i zabeležimo zlata vrednu pobedu narednog vikenda.\nRODA JLS, Mega Bemax – Sloboda, 90:59


Dan online - Drustvo: Javni servisi moraju biti nezavisni - 2018-01-25\nDrustvo NA KONFERENCIJI O ISTRAŽIVAČKOM NOVINARSTVU AIVO ORAV PORUČIO\nJavni servisi moraju biti nezavisni i zaštićeni od neprikladnog uticaja i političkog pritiska bilo koje strane, poručio je šef delegacije Evropske unije (EU) u Crnoj Gori Aivo Orav. On je na regionalnoj konferenciji „Značaj i pozicija istraživačkog novinarstva u javnim servisima na zapadnom Balkanu” naglasio da je od ključnog interesa za demokratiju da novinari slobodno izvještavaju o „vrućim” temama.\nAmbasador je kazao da je emisija „Mehanizam” odličan primjer istraživačkog novinarstva, „što je prilično rijetko u regionu”.\n– Posebno mi je drago što je emisija omogućila formiranje istraživačkog deska koji vodi Mirko Bošković. Nadam se da ta emisija neće još dugo ostati rijetkost i da će motivisati emitere na zapadnom Balkanu da razmotre mogućnost formiranja istraživičkih redakcija u njihovim medijskim kućama – kazao je Orav.\nOrav je rekao da je od ključnog interesa za demokratsko društvo da novinari slobodno izvještavaju o „vrućim” temama, poštujući u isto vrijeme etičke standarde.\n– Javni emiteri trebalo bi da budu predvodnici tog procesa. Oni igraju ključnu ulogu u oblikovanju medijskog prostora i kulture novinarstva. Zato se moraju pridržavati najvećih etičkih standarda. To je i razlog što treba da ostanu nezavisni i zaštićeni od neprikladnog uticaja i političkog pritiska bilo koje vrste – naglasio je Orav.\nDodao je da je EU pomno pratila nedavne događaje u vezi sa članovima Savjeta RTCG.\n– Savjet je podržao osnivanje istraživačkog deska i nadam se da će podrška ostati nepromijenjena. Ponosni smo što finansiramo Mehanizam, a treba i vi da budete ponosni – kazao je on.\nNaglasio je da su sloboda izražavanja medija jedna od fundamentalnih evropskih vrijednosti i ključni element pristupanja Crne Gore EU.\n– Nezavisni, plurastički i snažni mediji osnova su svakog društva – zaključio je Orav.\nJavni servisi imaju obavezu više da razvijaju istraživačko novinarstvo, stvaraju i jačaju istraživače redakcije, koje bi proizvodile ozbiljne i odgovorne profesionalce i priče koje bi pogađale cilj, jer trošimo novac građana – poručila je generalna direktorica Radio-televizije Crne Gore (RTCG) Andrijana Kadija. Ona je na skupu o istraživačkom novinarstvu kazala da je istraživačko novinarstvo „snaga zbog koje nas nazivaju sedmom silom”.\n– To je korektiv u društvu jer jedino tačnom, analiziranom i dokumentima potkrijepljenom pričom možemo ispravljati društvene devijacije i od institucija tražiti da djeluju – naglasila je Kadija.\nOna je dodala da se često čuje da istraživačko novinarstvo nije prisutnije u javnim servisima jer je skupo, zahtijeva obučen kadar, da je privilegija nezavisnih ili velikih medijskih kuća, pa čak i iluzija teoretirača.\n– Opravdanje je lako naći. Pitanje je koliko u njega vjerujete. U stvarnosti potrebno je da imate želju da mijenjate stvari nabolje, vrijedno radite, osposobite kadar, budete odgovorni i stanete iza onoga što ste uradili i objavite – istakla je Kadija.\nOna smatra da je emisija „Mehanizam” serijalom „Obećana zemlja” pokazala koliko se mogu pomjeriti granice. Podsjeća da je Specijalno državno tužilaštvo na osnovu dokaza iznesenih u emisiji formiralo predmet i pokrenulo optužnice koje su okončane osuđujućom presudom.\n– S druge strane, time smo zavrijedili povjerenje građana i napokon, kao kuća, osjetili moć profesije – istakla je Kadija.\nRadka Bečeva iz Evropske radio-difuzne unije (EBU) kazala je da javni servisi doprinose društvu kao javno dobro, naglašavajući da taj posao nije lak i da je to bitka koju moraju stalno da vode. Ona je dodala da EBU prati dešavanja u RTCG i da vjeruju da će Savjet javnog servisa nastaviti da podržava istraživačku redakciju i uredničku nezavisnost Radio-televizije Crne Gore.\nUrednik istraživačke redakcije RTCG Mirko Bošković ocijenio je da su mehanizmi zloupotrebe isti u cijelom regionu. Kako je rekao, „te polu-kriminalne strukture imaju slične ili iste savjetnike”.\nNije bilo napretka\nOrav je podsjetio da je u izvještaju iz 2016. godine, godine Evropska komisija zabilježila da Crna Gora nije napravila nikakav napredak u oblasti slobode medija.\n– Nadamo se da ćemo moći da zabilježimo pozitivan razvoj događaja u oblasti slobode medija u aprilu kada izlazi sledeći izvještaj – rekao je Orav, dodajući da u ovom procesu svi imaju važnu ulogu.\nOžiljci zbog nesreće ostali na srcu i duši\nKoristili zvanične podatke institucija\nBez slobodne riječi nema slobodne javnosti\nUručene nagrade novinarima\nNajviše štete na starim objektima\nNema odgovornih za smrt djevojčice\nBez posla 6.000 OSI


Tanjug 19. oktobra 2020. 17:52\nMOSKVA – Ruska vakcina protiv korona virusa „Sputnjik V“ proizvodiće se u Indiji, Brazilu, Južnoj Koreji i Kini, najavio je danas generalni direktor Ruskog fonda za direktne investicije (RDIF), Kiril Dmitrijev.\n„Potvrđujemo da ćemo moći da u decembru isporučimo velike količine. Proizvodićemo (vakcinu) u Indiji, Brazilu, Koreji, Kini i u još jednoj zemlji“, rekao je Dmitrijev na jednoj onlajn konferenciji, a prenosi TAS S.\nPortparol Kremlja Dmitrij Peskov ranije danas je rekao da je vakcina „Sputnjik V“ aktivno promovisana na svetskim tržištima nakon čega je potražnja za njom porasla.\nOn je rekao i da vakcinu na međunarodnom planu promoviše Ruski fond za direktna ulaganja (RDIF), da su u tome veoma uspešni, kao i da je stigao veliki broj zahteva za vakcinu.\nRusija je 11. avgusta saopštila da je registrovala vakcinu protiv korona virusa „Sputnjik V“ koju razvija istraživački centar Gamaleja pri Ministarstvu zdravlja, kao i da su klinička testiranja uspešno završena u junu i julu.


Iz Ministarstva za socijalnu politiku, zdravstvo, raseljena lica i izbjeglice BPK Goražde\nNa prijedlog Ministarstva za socijalnu politiku, zdravstvo, raseljena lica i izbjeglice, Vlada Bosansko – podrinjskog kantona Goražde odobrila je isplatu novčanih sredstava JU Zavod za javno zdravstvo Bosansko – podrinjskog kantona Goražde za pomoć u nabavci najmanje 300 doza vakcina protiv sezonske gripe, za rizične grupe stanovništva.\nS obzirom na to da je zimski period najpogodniji za razmnožavanje i prenos virusa gripe, potrebno je na vrijeme provesti specifične mjere i vakcinisati što veči broj stanovništva u cilju što uspješnijeg spriječavanja pojave epidemije gripe. Prema riječima ministra Eniza Halilovića, očuvanje i zaštita zdravlja smatra se društvenom brigom o zdravlju stanovništva na nivou našeg kantona.\nTakođe, na prijedlog Ministarstva za socijalnu politiku, zdravstvo, raseljena lica i izbjeglice Bosansko – podrinjskog kantona Goražde, Vlada je odobrila i sufinansiranje Projekta JU Zavod za javno zdravstvo Bosansko – podrinjskog kantona Goražde pod nazivom „Monitoring zdravstvene ispravnosti vode za piće i ocjenjivanje stanja vodoopskrbe“. Sredstva za realizaciju ovog Projekta obezbijeđena su u budžetu Ministarstva za socijalnu politiku, zdravstvo, raseljena lica i izbjeglice Bosansko – podrinjskog kantona Goražde za 2019.godinu.\nNavedeni Projekat smatra se jednim od prioritetnijih za stanovništvo Bosansko – podrinjskog kantona Goražde i sprovodi se u cilju praćenja kvaliteta vode centralnih i lokalnih vodovoda koji se koriste kao glavni izvori vodosnabdijevanja na području Bosansko – podrinjskog kantona Goražde. Implementacijom ovog Projekta smanjit će se rizik od pojave crijevnih zaraznih bolesti te hidričnih epidemija.


ZAKON O DEVIZNOM POSLOVANJU:Plaćanje zakupa poslovnog prostora u evrima povećalo troškove i do 10 odsto u odnosu na prošlu godinu\nPad dinara u odnosu na evro tokom ove godine poljuljao je programe poslovanja firmi, koje su prinuđene da zakupljuju poslovni prostor. Naime, kirije su u evrima, a većina preduzeća sve transakcije obavlja u dinarima, tako da su im troškovi na ime zakupa viši i do 10 odsto nego krajem prošle godine. U agencijama za promet nekretnina kažu da pojeftinjenja neće biti, jer je cena zakupa u odnosu na 2008. godinu u mnogim slučajevima i do 50 odsto niža. Dobre lokacije naravno "drže cenu" i niko ne treba da očekuje da će, primera radi, u Knez Mihailovoj ulici dobiti lokal za džabe.\nZakon o deviznom poslovanju ("Sl. glasnik RS", br. 62/2006 i 31/2011 - prim. red. - dalje: Zakon), kako kažu u agencijama, dozvoljava da se usluga izdavanja stanova i poslovnog prostora, kao i kupoprodaja naplaćuje u devizama pod uslovom da se novac prebacuje sa računa na račun. Ali, svaki ugovor, koji je zapravo dogovor dve strane, može da se raskine, promeni, aneksira...\nIzvor: Vebsajt dnevnog lista "Večernje novosti", 29.6.2012.


Ostavka šefa posmatračkog tima u Siriji\nSastanak takozvane Sirijske grupe u Arapskoj ligi, sa praznim mestom sirijskog delegata, Kairo, Egipat 12. februar, 2012.\nArapska liga je saopštila da je sudanski general Muhamed Ahmed al-Dabi, koji je predvodio grupu posmatrača u Siriji, podneo ostavku, dok predstavnici regionalne organizacije na sastanku u Kairu razmatraju povećanje posmatračkog tima koji bi obuhvatio i mirovne čuvare Ujedinjenih nacija.\nFunkcioneri lige su saopštili da su prihvatili Al-Dabijevu ostavku i za novog specijalnog izaslanika u Siriji imenovali bivšeg jordanskog ministra inostranih poslova Abdela Elaha al-Katiba. On je prošle godine bio izaslanik Ujedinjenih nacija u Libiji. Al-Dabi je bio izložen žestokim krtikama zbog načina na koji je vodio spornu misiju, za koju je sirijska opozicija tvrdila da predstavlja zaklon za dalje gušenje jedanaestomesečnih protesta u zemlji.\nArapska liga, organizacija koja okuplja 22 članice, već je suspendovala članstvo Sirije zbog nasilja u kojem su poginule hiljade ljudi, razmatra i predlog za proterivanje sirijskih ambasadora iz arapskih prestonica i priznanje Sirijskog nacionalnog saveta u izgnanstvu. Oba poteza bi doprinela daljoj izolaciji predsednika Bašara al-Asada. Funkcioneri lige kažu da će takođe zatražiti od različitih sirijskih opozicionih organizacija da se ujedine i povećaju pritisak na Asadovu vladu.\nTuniski ministar inostranih poslova je najavio da će liga da bude domaćin sastanka „Prijatelja Sirije“, 24. februara, na kojem će se okupiti predstavnici država koje nastoje da prekinu nasilje u Siriji. Sjedinjene Države i Turska su zatražile takav sastanak posle ruskog i kineskog veta u Savetu bezbednosti Ujedinjenih nacija na pokušaj Zapada i Arapa da izvrše pritisak na Asada da preda vlast.\nU samoj Siriji, opozicione organizacije javljaju da su u današnjem granatiranju delova Homsa poginula četiri civila. Opozicioni Odbori za lokalnu koordinaciju su saopštili da je dan ranije poginula najmanje 31 osoba, kada su sirijske snage uz pomoć tenkova i teške artiljerije krenule da uguše pobunu protiv vlade. U međuvremenu, vođa Al-kaide, Ajman al-Zavahri, pozvao je muslimane u Iraku, Jordanu, Libanu i Turskoj, da se pridruže pobunjenicima u borbi protiv – kako je rekao – „Asadovog pogubnog, kanceroznog režima“. Al-Zavahri je uputio taj poziv dan posle dva samoubilačka napada automobilima bombama na sedište bezbednosne službe u Alepu, sirijskom gradu u kojem je do sada vladao relativan mir. U Rimu, papa Benedikt Šesnaesti je apelovao na Sirijsku vladu da prizna „legitimne težnje“ svog naroda i pokrene nacionalni dijalog o prekidu nasilja.


PREOKRET ISTRAŽUJE: Čije su reke u Srbiji? (VIDEO) - Preokret\nPREOKRET ISTRAŽUJE: Čije su reke u Srbiji? (VIDEO)\nPoslednjih nekoliko godina javnost u regionu je često bila obaveštena o pokušajima izgradnje malih hidroelektrana na više lokacija u Srbiji, što je izazivalo nezadovoljstvo kako meštana okolnih sela, tako i organizacija za zaštitu životne sredine. Neretko bi dolazilo do tenzije i fizičkog sukoba meštana i aktivista sa jedne i investitora odnosno njihovog privatnog obezbeđenja sa druge strane, prilikom pokušaja da se izvedu radovi za izgradnju hidroelektrana.\nTako su meštani sela Topli Dol na Staroj planini i aktivisti okupljeni oko pokreta „Odbranimo reke Stare planine“ stali u odbranu obližnje reke, poznate po bogatom biljnom i životinjskom svetu, tako što su organizovali dnevne i noćne straže ne bi li zaustavili radove na izgradnji hidroelektrane. Takođe, u januaru 2019. godine održan je i prvi protest u Beogradu u organizaciji ovog udruženja sa zahtevom da se obustave sve izgradnje malih hidroelektrana širom Srbije koje nanose trajnu štetu životu u biotokovima, ali i stanovnicima koji žive u blizini reka.\nNakon višemesečne borbe, koju je obeležio i sukob sa investitorom i njegovim privatnim obezbeđenjem, koji je pokušao da sprovede gradnju dva dana pre isteka dozvole za izgradnju, meštani su u jesen 2019. godine odbranili toplodolsku reku, a radovi su u potpunosti obustavljeni budući da se investitor povukao.\nPre dve godine, investitor MHE „Zvonce“, započeo je izgradnju male hidroelektrane na Rakitskoj reci u blizini sela Rakita u opštini Babušnica. Radovi na Rakitskoj reci izazvali su zabrinutost i negodovanje meštana, kojima su se takođe pridružili aktivisti iz organizacije „Odbranimo reke Stare planine“. Izvođenje ovih radova takođe je bilo obeleženo velikom tenzijom i sukobima sa privatnim obezbeđenjem, koje je investitor angažovao.\nNakon pritiska javnosti, usledila je i prijava Ministarstva životne sredine protiv investitora, s obzirom na to da je konstatovano kako radovi nanose štetu životnoj sredini odnosno biljnom i životinjskom svetu, koji čine i zaštićene vrste poput potočne pastrmke i rakova, u ovoj reci i njenoj okolini. Nadležna inspekcija uočila je pojavu klizišta, vegetacija na jednoj obali reke je gotovo potpuno uništena, a nizvodno od vodozahvada cevovod je postavljen u okviru prirodnog korita, što je zabranjeno, budući da narušavanjem rečnog korita i dna eko sistem biva ugrožen.\nUpravni sud i prebacianje odgovornosti\nIpak, nakon prijave i zabrane radova, Upravni sud u Beogradu je nedavno uvažio žalbu investitora i naložio Ministarstvu životne sredine da preispita rešenje o zabrani izvođenja radova na Rakitskoj reci. Time se produžava agonija u vezi sa spornom hidroelektranom i nastavlja borba građana i aktivista za očuvanje ove reke.\nOvo nisu izolovani slučajevi spornih izgradnji mini hidroelektrana. Takvih slučajeva ima širom Srbije, od Stare planine, preko Kopaonika, u čijoj je okolini izgrađeno četrnaest malih hidroelektrana, do Arilja itd, a čitav ovaj proces karakteriše prebacivanje odgovornosti između nadležnih institucija – ministarstava, policije, lokalnih samouprava. Postavlja se pitanje kome zapravo pripadaju reke u Srbiji, da li svako i bez odgovarajuće dozvole može doći i graditi na njima, ne poštujući pritom minimalne ekološke uslove.\nProblem u vezi sa izgradnjom malih privatnih hidroelektrana ne postoji odskora, a u Srbiji već ima oko sto deset ovakvih hidroelektrana. Naime, Republika Srbija je još 2006. godine postala član Evropske energetske zajednice, sa namerom da u cilju zaštite životne sredine koristi i veći broj energije iz obnovljivih izvora. Iako je cilj bio zaštititi prirodu, došlo se do suprotnog efekta.\nDržava je u čitav ovaj projekat ušla nedovoljno pripremljena. Pre početka izgradnje prvih mini hidroelektrana nije, kako kažu stručnjaci, napravljena nijedna studija na kojim bi se rekama one mogle graditi. Bez plana i odgovarajuće regulative, započelo se sa nesistemskom i nestručnom izgradnjom hidroelektrana, što je kao posledicu imalo zagađivanje reka, životne sredine i nanošenje velike štete stanovništvu koje živi u blizini reka i zavisi od njih.\nPrilikom izvođenja ovakvih radova pokrenuta su klizišta, isušena su rečna korita, a rečne životinjske vrste počele su da izumiru. Sve to primoralo je neke opštine širom Srbije da zabrane dalju izgradnju ovih hidroelektrana.\nKonfuzija i haos\nUprkos tome, neki investitori ne pribavljaju sve neohodne dozvole za rad, pravdajući se time da ih o tome nisu obavestile lokalne samouprave ili da će odgaovarajuće dozvole za izgradnju pribaviti naknadno.\nNeretko se dešava da se zamerke Zavoda za zaštitu životne sredine u vezi sa uslovima za izgradnju ignorišu ili da Ministarstvo zaštite životne sredine podnese prijavu protiv investitora, a da nadležna lokalna samouprava ipak izda građevinsku dozvolu. Na takav način stvara se totalna konfuzija i haos, dok nadležne institucije prebacuju odgovornost jedna na drugu.\nU takvom haosu, meštani u blizini čijih se naselja grade male hidroelektrane prinuđeni su da, zajedno sa nevladinim organizacijama i udruženjima koja se bave zaštitom životne sredine, uzimaju pravdu u svoje ruke, što često za posledicu ima napete pa i nasilne scene kada se oni sukobe sa investitorima i njihovim obezbeđenjem.\nTakođe, neretko se dešava da protiv meštana i aktivista budu podignute krivične ili prekršajne prijave. Pa ipak, istrajavajući u svojoj borbi, građani uspevaju da odbrane svoje reke, kao što je to slučaj sa meštanima Toplog dola i Rakite.\nDok se čeka na rešenje ovog ekološkog problema, nanosi se trajna i nenadoknadiva šteta prirodi. Predstavnici države najavili su da će nakon formiranja nove Vlade Republike Srbije biti donet poseban zakon kojim će biti zabranjeno izvođenje radova na onim rekama i vodenim tokovima koje predstavljaju prirodno bogatsvo Srbije i od posebnog su značaja za sve njene stanovnike.\nDosada za nelegalno izvođenje građevinskih radova i propusta prilikom izdavanja dozvola te za nanošenje štete vodenim tokovima i životnoj sredini još uvek niko nije odgovarao. Da li će naredna vlada doneti najavljeni zakon i u kolikoj će on meri u praksi biti sprovodljiv, to jest da li će nadležne institucije obavljati svoj posao prilikom izgradnje malih hidroelektrana i proizvodnje energije, ostaje da se vidi u nekom budućem periodu.\nFoto: Arhiva Preokreta


“NISMO ZNALI GDJE SE TOPOLA NALAZI”: Radnici iz Srbije HRLE NA GRADILIŠTA u Srpskoj | Nova Topola-Windhorst\nAktuelno, Politika, Privreda\n“NISMO ZNALI GDJE SE TOPOLA NALAZI”: Radnici iz Srbije HRLE NA GRADILIŠTA u Srpskoj\nGRADIŠKA – Zbog manjka građevinara u Republici Srpskoj, preduzeća iz Lijevče polja te inostrani investitori koji grade fabrike i infrastrukturu, prinuđeni su da građevinske radnike anagažuju iz inostranstva. Najbrojniji su radnici različitih profila iz Srbije koji u Agro zoni u Novoj Topoli grade industrijske pogone. Najviše ih je angažovano u kompleksu “Kalcedonija” čija izgradnja je pri kraju.\n– Veoma smo zadovoljni, uslovi rada su dobri, plata redovna… Do sada nismo bili ovdje, nismo znali ni gdje se Topola nalazi osim da je u Republici Srpskoj. Ipak, najviše smo obradovani dobrim prijemom, ljudi su ovdje veoma ljubazni – kažu Nišlija Dejan Alić i Leskovčanin Nebojša Ibraimović.\nPod krovom “Kalcedonije” koju, među ostalima grade radnici iz Srbije, na površini od 11.000 kvadrata biće zaposleno 500 radnika. Investicija je vrijedna 20 miliona eura.\n– U topolskoj Agro zoni radi deset kompanija koje zapošljavaju 500 radnika. Naš cilj je da privučemo što više ulagača i doprinesemo privrednom rastu Gradiške – istakao je Adžić rekavši da je primarni zadatak zapošljavanje radnika iz Lijevče polja i okoline ali, ukoliko njihov broj nije dovoljan, on smatra da je angažovanje radnika iz susjednih zemalja nezaobilazno.\nGradiški načelnik navodi da na ovom području tokom cijele godine, u različitim sektorima, a najviše voćarstvu, angažuju sve više radnika iz Srbije, Crne Gore, Hercegovine pa čak Rumunije, Moldavije, Ukrajine i drugih zemalja.\nProblem manjka radnika, izgradnjom prerađivačkih kapaciteta u Novoj Topoli, ukoliko se sadašnjim tempom nastave migracije, biće sve izraženiji. Zato ovdje nastoje stalnim prilagođavanjem obrazovnog procesa ovdašnjim potrebama, barem ublažiti manjak radnika.\nZoran Adžić načelnik Gradiške i Radislav Babić, vlasniki i direktor “Hidrokopa” potpisali su ugovor vrijedan pet miliona KM koji se odnosi na izgradnju puteva i druge infrastrukture u Agro zoni Nova Topola. Time će biti stvoreni uslovi za još intenzivnije investiranje, veću zaposlenost i snažniji privredni iskorak u Lijevču.\nU Novoj Topoli u toku je takođe izgradnja Tržnog centra, dvije italijanske kompanije iz oblasti plastične proizvodnje dobile su građevinske dozvole, a interesovanje za izgradnjom fabrike za otkup i preradu povrća izskazale su kompanije iz Češke.\nPrethodni članakKineski farmeri koriste dronove u poljoprivrediSljedeći članakZbog mašine zaključali Farmland


Francesco Masci imenovan za člana Generalnog saveta Konfindustrije Srbije - DDOR osiguranje\nFrancesco Masci imenovan za člana Generalnog saveta Konfindustrije Srbije\nFrancesco Masci, predsednik Izvršnog odbora DDOR osiguranja, imenovan je za člana Generalnog saveta Konfindustrije Srbije.\nPrivatna sednica Generalne skupštine članova Konfindustrije Srbije održana je 29.03.2022. godine u online formatu, gde se zajedno sa članovima, razgovaralo o aktivnostima koje su održane u poslednjih deset meseci, ali su i predstavljeni rezultati, planovi i inicijative koje su na programu do kraja 2022. godine. Jedna od tacaka dnevnog reda bilo je i izjašnjavanje članova u vezi sa upražnjenim mestima u upravljačkim organima Udruženja.\nKonfindustrija Srbija je predstavništvo konfederacije italijanske industrije u Srbiji, osnovane sa ciljem da bude adresa za sve za italijanske privrednike koji u Srbiji traže poslovne partnere i ovaj deo Balkana prepoznaju kao interesantan za razvoj poslovnih aktivnosti. Osnovana u junu 2012. godine, a Konfindustrija Srbija danas broji čak 170 firmi članica.\nBifidobakterije: šta su i čemu služe →


Vesti > Održivo poslovanje i društvena odgovornost\nVelike kompanije, imaju razvijenu svest o značaju društveno odgovornog poslovanja, dok je kod malih i srednjih napravljen značajan pomak, istakao je Zdravko Jelušić, potpredsednik PKS, na Godišnjoj skupštini Globalnog dogovora u Srbiji, koja je održana u sredu 11. decembra u Privrednoj komori Srbije.\nUvek me iznova obraduje saznanje da napredujemo u širenju svesti ljudi na polju društveno odgovornog poslovanja kao i da je ono postalo sastavni deo poslovne strategije svih u Srbiji. Seme društvene odgovornosti je posađeno i možemo da zahvalimo što to seme konstantno napreduje i raste. Ovo je između ostalog istakao Zdravko Jelušić, potpredsednik Privredne komore Srbije (PKS) otvarajući Godišnju skupštinu Globalnog dogovora UN u Srbiji. Velike kompanije, uglavnom, imaju već razvijenu svest o značaju društveno odgovornog poslovanja, dok je kod malih i srednjih napravljen značajan pomak, uslovljen pritiskom velikih kompanija da ispune uslove i standarde bezbednosti i kvaliteta, sa jedne strane, ali i etičkog poslovanja i poštovanja ljudskih prava, sa druge.\nPo rečima Jelušića, male i srednje kompanije uviđaju da neće moći da opstanu na dugi rok ukoliko su usmerene samo na profit. One uviđaju kako je neophodno da je društvena odgovornost mehanizam podizanja konkurentnosti i mogućnost za ispunjenje težnji ka održivom poslovanju. Pismo podrške skupu u PKS, koju je uputio Walid Nagi, direktor lokalnih mreža Globalnog dogovora, pročitao je Aleksandar Perić, savetnik predsednika PKS.\nZa Privrednu komoru Srbije je izuzetna čast da bude domaćin doborovoljne inicijative Globalnog dogovora u Srbiji, kako zbog vođenja poslova sekretarijata mreže koja ima 93 člana, tako i učestvovanju u radu Upravnog odbora i nekoliko Radnih grupa. Budućnost Globalnog dogovora je svetla i postavljeni cilj generalnog sekretara UN Ban Ki Muna, a to je 20.000 članica do kraja 2020. godine, je realan i ostvariv, naglasio je Jelušić. Jedna od aktivnosti koju je Komora preduzela u cilju omasovljenja ove dobrovljne inicijative jeste slanje dopisa na više od 1000 adresa. Kao asocijacija privrednika PKS se trudi da promoviše primere dobre prakse na polju društvene odgovornosti i dodeljuje Nacionalnu nagradu za društveno odgovorno poslovanje.\nNa skupštini je usvojen izveštaj o radu za ovu i plan rada za narednu godinu.


Telenor Dan devojčica 2017 – ICR\nDan devojčica 2017\nDan devojčica u IKT- u ustanovljen je na nivou Ujedinjenih nacija i obeležava se svakog poslednjeg četvrtka u aprilu. Od 2001. godine, kada je u Evropi (Nemačkoj) prvi put obeležen Dan devojčica, u ovoj manifestaciji učestvovalo je više od million devojčica. Dan devojčica u IKT-u ima za cilj da devojčice osnaži prilikom odabira budućih profesija, da ne podležu stereotipima, već da se rukovode ličnim interesima i talentima.\nUdruženje poslovnih žena Srbije prvi put je organizovalo Dan devojčica 28. aprila 2011. godine.\nU proteklih 6 godina koliko UPŽ Srbije sprovodi Dan devojčica kroz projekat je prošlo više od 6500 devojčica, a rezultati pokazuju zainteresovanost devojčica da kroz ovakav vid realnih susreta sa preduzetnicama prepoznaju preduzetništvo kao moguće buduće mesto za zapošljavanje.\nOve godine Telenor Dan devojčica će se odvijati i realizovati kroz tri različite aktivnosti.\nAktivnost 1: „Takmičenje za osnovce: Uhvati ideju“\nU okviru takmičenja će timovi učenica završnih razreda osnovne škole biti pozvane da kroz korišćenje savremenih načina komunikacije predstave svoje preduzetničke ideje na temu „Kako da znanje pretvorim u preduzetništvo“, a prilagođeno njihovom uzrastu. Prilikom osmišljavanja i prezentovanja svojih ideja moći će da koriste formu video tutorijala na zadate teme koje će biti prezentovane na You tube kanalu UPŽ Srbije. Nakon evaluacije radova, stručna komisija će doneti odluku o pobednicima, a nagrade će biti dodeljene u okviru Trening radionice za finalistkinje.\nAktivnost 2: Glavni događaj- posete kompanijama\nGlavni događaj planiran je za četvrtak, 27. 04. 2017. godine kada učenice završnih razreda osnovnih škola posećuju izabrana preduzeća u svim gradovima u Srbiji gde će biti održan „Dan devojčica“ i tako dobijaju priliku da steknu konkretna iskustva u oblasti u kojima žene nisu dovoljno zastupljene, poput inženjerstva, mašinstva i IT sektora. Takođe, UPŽ Srbije namerava da nastavi sa praksom promovisanja preduzetništva među mladim osobama i u drugim sektorima, te poziva i druge kompanije da otvore svoja vrata devojčicama i tako doprinesu podsticanju njihovog većeg učešća u preduzetništvu, u kojem još uvek postoji rodni jaz.\nAktivnost 3: Trening radionica za finalistkinje „Kako da znanje pretvorim u preduzetništvo?“\nTrening radionica za finalistkinje će se održati u četvrtak, 27.04.2017. godine i za temu imati preduzetništvo kod mladih, kada će predstavnice timova najboljih radova koji su ušli u finale imati nakon radionice i petominutne prezentacije svojih radova nakon čega će bit doneta odluka o pobednicima nakon glasanja stručne komisije.\nUdruženje poslovnih žena Srbije, Telenor Fondacija, Schneider Electric DOO, Nemačka organizacija za međunarodnu saradnju GIZ, kroz dva projekta: Podsticanje zapošljavanja mladih (YEP) i Reforma srednjeg stručnog obrazovanja u Srbiji (VET), Kancelarija za mlade, Centar Inventiva, Ministarstvo trgovine, turizma i telekomunikacija, Ministarstvo privrede, Ministarstvo omladine i sporta , Koordinaciono telo za rodnu ravnopravnost i SME Week.\nTagged UDRUŽENJE POSLOVNIH ŽENA SRBIJE\nKonkurs za finansiranje i sufinansiranje programa i projekata udruženja u oblasti osnovnog i srednjeg obrazovanja i za sufinansiranje organizacija nacionalnih manjina – nacionalnih zajednica\nKonkurs za raspodelu sredstava iz budžetskog fonda za razvoj lovstva\n8. novembra 2016. Ξ\nKonkurs za sufinansiranje projekata usmerenih na realizaciju afirmativnih mera i procesa za integraciju Roma\n1. jula 2011. Ξ\nKonkurs “Cvet uspeha za ženu zmaja 2013″\n24. juna 2013. 6. novembra 2015. Ξ


Caritas Valjevo - OTVOREN SOCIAL CAFE U BOGOVADJI\nOTVOREN SOCIAL CAFE U BOGOVADJI\nU subotu 16. septembra svečano je otvoren „Social Cafe” u Centru za azil u Bogovađi koji se nalazi pod patronatom Komesarijata za izbeglice i migracije Republike Srbije.\nSocial cafe je realizovan na inicijativu Caritasa Valjevo, a uz podršku italijanskih organizacija Ipsia-Acli, Caritas Italije i Caritasa Ambrosiana. Kafe je prostor za druženje i neformalno obrazovanje, namenjen izbeglicama i migrantima smeštenim u Centru za azil u Bogovađi. Glavni cilj social cafe-a je poboljšanje kvalitet vremena i života osoba koje borave u ovom centru i njihova edukacija tokom boravka u Srbiji.\nCaritas Valjevo je sa svojim aktivnostima prisutan u Centru za azil u Bogovađi od novembra 2016. godine, a početne aktivnosti Caritasa Valjevo odnosile su se na pružanje psihosocijalne podrške migrantima u cilju očuvanja mentalnog zdravlja.\nTokom proleća i leta 2017. godine aktivnosti su proširene realizacijom različitih edukativnih programa, kursevima engleskog i nemačkog jezika, različitim sportskim i edukativnim sadržajima koji imaju za cilj podizanje nivoa tolerancije i razumevanja, a otvaranje Social Cafe-a predstavlja samo zaokruživanje saradnje Caritasa Valjeva i Komesarijata za izbeglice i migracije Republike Srbije.


ZVANIČNO: Ogromna čast za Srbiju - Beograd je ponovo DOMAĆIN ATP TURNIRA! - www.025.rs\nwww.025.rs / SRBIJA / ZVANIČNO: Ogromna čast za Srbiju – Beograd je ponovo DOMAĆIN ATP TURNIRA!\nĐorđe Đoković, Novak Đoković Foto: Profimedia\nLicenca turnira dobijena je preko poznatog menadžera, Jona Cirijaka. Organizator turnira je kompanija “Tara2016”, koju vodi Đorđe Đoković. Poznato je da je on bio direktor i premijernog “Adrija Tura”, u junu 2020. godine u vreme pandemije koronavirusa.\nTags: Beograd, domaćin ATP turnira, novak đoković, srbija


18 jun 2010\tNaslovna\nKako prošlog vikenda nisu imali zvaničnih takmičenja, kajakaši Bečeja vredno su se pripremali za iskušenja koja ih očekuju u nastavku sezone.\n18 jun 2010\tNovi pasus\n„Predsednik DS Boris Tadić rekao je da i pored teške situacije u zemlji, postoji srednja klasa, ali i ljudi koji su nepristojno bogati”.\nPutevi opštinskog novca 2009. godine: Skockan opštinski budžet\nKuknjava predstavnika svih nivoa vlasti da para nema počela je još 2009. godine. Istovremeno su data i sledeća čvrsta i iskrena obećanja (verovatno su svi držali fige iza leđa): smanjiće se javna potrošnja, pametnije i odgovornije će se trošiti novac poreskih obveznika nego što je to do sada bio slučaj, manje će se jesti i piti u kafanama, biće smanjene „prinadležnosti“ svim „neobaveznim“ korisnicima budžeta i štednja (sic!) će biti prioritet.\nMinistarstvo omladine i sporta odobrilo Bečeju: Šest miliona dinara za salu u školi „Petefi Šandor“\nMinistarstvo omladine i sporta odobrilo je lokalnoj samoupravi šest miliona dinara za prvu fazu radova na izgradnji fiskulturne sale u Osnovnoj školi „Petefi Šandor“.\nVodostaj Tise: Stigao vrh poplavnog talasa\nVrh poplavnog talasa na Tisi stigao je prekjuče do Kanjiže i očekuje se da danas stigne i do Bečeja i Novog Bečeja.\nSeminar U OSC-u „Mladost“: Smanjenje gubitaka vode\nJuče je u OSC-u „Mladost“ počeo seminar o analizi, kontroli i smanjenju gubitaka vode na primeru vodovoda u Bečeju.\nJP Komunalac: Suzbijanje ambrozije\nJP Komunalac od 16. juna sprovodi akciju suzbijanja ambrozije, koja je započela košenjem, i trajaće do 31. avgusta.


Počinju glavni radovi na stambenim zgradama BW Arcadia i BW Aurora - Beograd na vodi\nPočinju glavni radovi na stambenim zgradama BW Arcadia i BW Aurora\nKompanija STRABAG izabrana za glavnog izvođača radova\nBeograd, 19. jul 2019. godine – Još dve stambene zgrade u okviru Belgrade Waterfront-a, BW Arcadia i BW Aurora, danas su dobile glavnog izvođača radova – kompaniju STRABAG, koja se već pokazala kao iskusan i pouzdan partner kroz izgradnju dve zgrade koje su deo ovog građevinskog projekta. Potpisivanjem ugovora između dve kompanije označena je sledeća faza u izgradnji novih stambenih objekata, smeštenih u neposrednoj blizini parka u okviru Belgrade Waterfront-a, koji će biti jedna od najvećih zelenih površina u Beogradu.\nObe sa po 244 stana različitih veličina, podzemnim garažama, igralištem za decu i 24-časovnim obezbeđenjem, BW Arcadia i BW Aurora budućim stanarima nude život pun sadržaja u centru grada, sa mnoštvom mogućnosti za rekreaciju i provođenje slobodnog vremena. Osim što se nalaze na izuzetnoj lokaciji preko puta parka, ove stambene zgrade takođe su okružene zelenilom, što ih čini pravim prirodnim oazama mira.\n„Ljudi često navode okruženje puno zelenila kao jednu od ključnih prednosti prilikom izbora mesta za život, osim onih standardnih – blizine stajališta gradskog prevoza, centra grada, škola i drugih institucija. Zato su ove dve zgrade pravi izbor za one koji žele da žive nadomak jednog od najvećih beogradskih parkova. Njihovu izgradnju smo sa zadovoljstvom poverili STRABAG-u, u čiji smo se kvalitet i efikasnost već uverili tokom rada na stambenim zgradama BW Vista, u koju je useljenje već počelo, i BW Parkview, na kojoj se radovi privode kraju“, rekao je Nikola Nedeljković, generalni direktor Belgrade Waterfront-a.\nStambena zgrada BW Aurora obuhvatiće i uređene unutrašnje vrtove, te će njeni stanari svakodnevno moći da biraju između boravka u parku i nešto privatnijeg uživanja u svom zelenom kutku. Stanovi u ovoj zgradi i gledaju na park, što se u svetu nekretnina smatra velikom prednošću, a njihova kupovina odličnom investicijom. Budući stanari zgrade BW Arcadia imaće i obdanište u neposrednoj blizini, čineći je savršenim domom za porodice sa mališanima.\nVeliki park, koji se nalazi odmah preko puta budućeg najšireg gradskog bulevara, osim prelepog ambijenta ponudiće i brojne sadržaje prilagođene različitim životnim stilovima i generacijama: sportske terene, sezonsko klizalište, restorane i igrališta za najmlađe.\n„BW Arcadia i BW Aurora za nas predstavljaju još jedan, veoma važan profesionalni korak napred i upotrebićemo svu svoju međunarodnu ekspertizu i iskustvo kako bismo izgradili i ove dve stambene zgrade vrhunskog kvaliteta, nakon uspešnog angažovanja na BW Vista i BW Parkview“, istakao je prilikom potpisivanja ugovora Dragan Pavelić, generalni direktor kompanije STRABAG Beograd. „Posebno nam je drago što su predstavnici Belgrade Waterfront- a prepoznali naše prethodne zajedničke uspehe i rešili da nastavimo saradnju. Cilj je da, kao i do sada, opravdamo i prevaziđemo očekivanja“, dodaje on.


Fudbaleri Radničkog iz Niša i Čukaričkog remizirali su (2:2) u trećem kolu plej-ofa Superlige Srbije, a ovaj duel obeležio je i incident na kraju meča.\n“Brđani” su prvi došli do vođstva na “Čairu”, poveli su preko Stojanovića, da bi preokrenuli Haskić i Ranđelović, kada se činilo da će domaća ekipa slaviti. Međutim, to je bio samo uvod u ono što će se dogoditi u samom finišu.\nSudija Petar Piper je u nadoknadi meča dosudio indirektan udarac za Čukarički, iz kog je Luka Stojanović postigao izjednačujući gol. A pre tog indirektnog udarca došlo je do incidenta. Pre nego što je tim sa Banovog brda došao u situaciju da izjednači trener gostiju Simo Krunić je isključen.\nOn je posle isključenja pretrčao “Čair” kako bi ušao u tunel i napustio teren, a tom prilikom je nešto gestikulirao “meraklijama”, navijačima Radničkog. U tim trenucima je došlo do haosa.\nUŽIVO "Delije" dodale TREĆU ZVEZDICU na grb, UMALO GOL POSLE 30 SEKUNDI, Zvezda - Partizan 0:0\nTaman se situacija malo smirila, a onda je postignut izjednačujući gol, kada je situacija ponovo dostigla tačku ključanja. Naime, posle izjednačujućeg gola Vidak Bratić, koji je vodio ekipu umesto bolesnog Nenada Lalatovića, takođe je isključen i uputio se ka tunelu, u kom se nalazio Simo Krunić. Trener Čukaričkog mu je gestikulirao, posle čega je Bratić potpuno izgubio živce i želeo je da se obračuna sa njim.\nNa svu sreću, obezbeđenje je brzo reagovalo, igrači obe ekipe su bili pribrani, pa je situacija brzo smirena.\nDa podsetimo, posle ovog remija Radnički je ostao na drugom mestu, dok je Čukarički preskočio Partizan na trećem mestu, ali “brđani” imaju meč više od crno-belih.


Perišić:Do kraja godine tender za izgradnju fabrike za preradu otpadnih voda\nBeta\t 22. septembra 2015. 18:30\nNiški gradonačelnik Zoran Perišić najavio je danas u Beogradu da će do kraja godine biti raspisan tender za izgradnju postrojenja za preradu otpadnih voda u Nišu.\nOn je na panelu Investicioni potencijali lokalnih samouprava, koji se održava u okviru dvodnevnog foruma Beogradski investicioni dani, kazao da je procenjena vrednost tog projekta 70 miliona evra.\n“U finansiranju tog projekta računamo sa pretpristupnim fondovima EU, ali i na pomoć Ministarstva poljoprivrede i zaštite životne sredine”, kazao je Perišić.\nPrema njegovim rečima, Grad Niš će obezbediti sve dozvole neophodne za infrastrukturno opremanje da bi taj projekat zaživeo.\nOn je dodao da će onaj ko pobedi na tenderu i ponudi najbolju cenu dobiti upravljanje tim postrojenjem na 20 godina, što je dovoljan period da svako ko se odluči da investira zadovolji i svoje potrebe.\nOn je naglasio da Grad Niš, osim tog projekta, koji je danas predstavljen investitorima, ima i druge urađene projekte, među kojima je onaj za moderan logistički centar na niškom aerodromu, kao i projekat za izmeštanje velikog železničkog čvora.\nPrema njegovim rečima, Grad Niš ima dosta potencijala i za “braunfild” investicije jer ima dosta praznih hala u fabrikama koje su ostale bez radnika i koje su sada spomenik onoga što je Niš nekada predstavljao.\nPerišić je naglasio i da će javni poziv za javno privatno partnerstvo, za rešavanje problema komunalnog otpada grada Niša i još osam lokalnih samouprava koji je u toku, biti produžen za 45 dana.


Aerodrom povećao prihode za 12 odsto u 2018. - Studio B\nAerodrom povećao prihode za 12 odsto u 2018.\nAerodrom povećao prihode za 12 odsto u 2018. Tanjug\nEkonomijaEkonomija Pocetna 19. 12. 2018. 12:13:22\nV. d. generalnog direktora beogradskog aerodroma „Nikola Tesla“ Saša Vlaisavljević izjavio je da je taj aerodrom u 2018. podigao ukupne prihode za 12 odsto, kao i da je u njegovu bezbednost uloženo više od 16 miliona evra od 2013. godine.\nNa prvoj Konferenciji o bezbednosti aerodroma (ASCE) u Srbiji i Jugoistočnoj Evropi, koja je počela danas u Beogradu, on je rekao da je aerodrom u poslednjih pet godina za 200 puta uvećao profit i da je od 2013. godine sa 125.000 evra profita došao na više od 25 miliona evra.\n„Imamo novih milion putnika na aerodromu, novih 10 aviokompanija koje lete u redovnom saobraćaju, 17 novih aviolinija u redovnom saobraćaju. Takođe, podigli smo vrednost aerodroma za više stotina miliona evra, uložili 70 miliona evra iz sopstvenih sredstava u razvoj, investicije, proširenje kapaciteta i nove svetske tehnologije“, rekao je Vlaisavljević.\nDodao je da je izgrađen novi terminal, platforma za odleđvanje, transportne trake i drugo.\n„Uožili smo više od 16 miliona evra u bezbednost na aerodromu“, naveo je čelnik beogradskog aerodroma.\nDvodnevna konferencija je okupila predstavnike svih regionalnih aerodroma i kompanija iz oblasti bezbednosti avijacije, kao i proizvođače opreme i softvera.\nOrganizator je kompanija „Tango Six Events“, a generalni pokrovitelj beogradski aerodrom „Nikola Tesla“.\nVlaisavljević je izrazio očekivanje da će ova konferencija postati tradicionalna.\n„Ovakva konferencija je neophodna Beogradu i regionu, ova tema je sve važnija za aerodrome“, rekao je Vlaisavljević\nDodao je da su dodatni treninzi, kursevi i slično potrebni svima radi daljeg podizanja bezbednosti na aerodromima u regionu.\nKako je rekao, po pitanju bezbednosti beogradski aerodrom ima ima dobru komuniakciju sa svima u regionu i šire.\nOsnivač i direktor „Tango Six Group“ Petar Vojinović je rekao da će konferenciji prisustvovati oko 500 delegata, kao i 96 kompanija iz Srbije, regiona i sveta.\nPodsetio je da „Nikola Tesla“ dobija novog koncesionog vlasnika i da tek predstoje investicije na tom aerodormu, i zahvalio na partnerstvu.\nMeđunarodna konferencija „Airport Security Convention and Exhibition“ održava se u hotelu Hilton, a drugog dana konferencije, 20. decembra, biće održana i vežba s pripadnicima MUP-a.\nPripadnici MUP-a će na terasi hotela Hilton demonstrirati postupanje sa sumnjivim opasnim prtljagom.\nKoristiće redovnu opremu, ali i robota koji je za potrebe pripadnika MUP-a nabavio aerodrom „Nikola Tesla“, oni će pregledati prtljag koji ostane bez nadzora, utvrditi da li u njemu postoji zabranjeni predmet i uništiti ga.\nPrisustvuju predstavnici svih aerodroma u regionu: Ljubljana, aerodroma u Hrvatskoj, aerodrom Sarajevo, Banjaluka, Podgorica, Tivat, Ohrid, Skoplje, Tirana, Niš i drugi, kao i državnih organa i institucija – policija, carina, Direktorat civilnog vazduhoplovstva Srbije, SMATSA, avioprevnici…\nCilj konferencije je da okupi najvažnije predstavnike u tom segmentu industrije u Jugoistočnoj Evropi i poveže ih sa svima zainteresovanim da svoje poslovanje prošire na domen bezbednosti aerodroma.\nPredstaviće se i Kancelarija Saveta za nacionalnu bezbednost i zaštitu tajnih podataka u Srbiji: potrebu i obavezu sertifikacije i zaštite sa aspekta tajnih podataka, pristupa tim podacima, obaveze države i institucija i drugo, kao i SMATSA na temu sajber bezbednosti kontrole letenja.\nPredstavljeni su svetski renomirani proizvođači opreme: Smitsh detection, Rapiscan, Nuctec h, Rohde & Sc hwarz, Sony, Huawei, Surescan, CEIA, Bruker, Dallmeier.\nBeogradski aerodrom podeliće svoja iskustva s kolegama iz regiona, jer je uspešno prošao sve EKAK inspekcije, projekat One Stop Security verifikovan od strane inspektora Evropske komisije, TSA inspekcije, što je omogućilo direktne letove nacionalnog avioprevozkika ka SAD i drugo.\nSvetski lider na polju privatnog obezbedenja Securitas predstaviće svoje viđenje bezbednosnih mera na aerodromima u Evropi, posebno na aerodromima u Hrvatskoj.\nVIP mobile će prezentovati svoju opremu i odredeni proizvodi biće dostupni za demonstraciju na konferenciji (bodi skeneri, detektori tragova eksploziva, detektori eksploziva u tečnostima, kamere, softverska rešenja za prepoznavanje lica, automobilskih tablica…).


– Gomilaju gubitak, a primaju nove radnike\nUGLJEVIK, Rudnik i Termoelektrana Ugljevik početkom januara zaposlila je novih 17 radnika iz kategorije demobilisanih boraca, na osnovu ugovora koji je prošle godine potpisan sa Boračkom organizacijom Ugljevik. U drugoj polovini marta prošle godine, takođe na osnovu ugovora sa Boračkom organizacijom Ugljevik, vrijednog 468.000 KM, u radni odnos je primljeno 42 demobilisana borca.\nIako je aktuelni premijer RS Željka Cvijanović nedavno izjavila da novog zapošljavanja u javnom sektoru RS neće biti, to, izgleda, ne važi i za ugljevičku Termoelektranu.\nDirektor RiTE „Ugljevik“ Žiko Krunić sredinom decembra je potvrdio da u RiTE „Ugljevik“ radi oko 1.900 radnika, naglašavajući da se RiTE „Ugljevik“ ponaša kao društveno odgovorno preduzeće koje u svojim redovima ima oko stotinjak radnika iz kategorije porodica poginulih boraca.\nU međuvremenu je 87 pripravnika, koji su u Termoelektrani odradili pripravnički staž, ponovo vraćeno na evidenciju ugljevičkog i bijeljinskog biroa.\nPortal CAPITAL saznaje da je od 87 pripravnika, njih 40 bilo iz Bijeljine. U RiTE „Ugljevik“, prema provjerenim informacijama, iz 18 porodica radi po četvoro članova u ovom elektroenergetskom preduzeću.\nPrema važećim parametrima i svjetskim standardima za elektroenergetska preduzeća kapaciteta kao što je ugljevički rudnik i termoelektrana, višak je čak oko 1.000 radnika, te se u javnosti postavlja opravdano pitanje, da li je riječ o preduzeću koje se bavi proizvodnjom električne energije na ekonomski opravdan i racionalan način, ili, pak, o preduzeću koje služi kao javna ustanova za zbrinjavanje socijalnih kategorija. Posebno što će RiTE „Ugljevik“, kako je u decembru potvrdio i prvi čovjek preduzeća, poslovnu 2014. godinu završiti sa gubitkom u poslovanju.\nKomentari na članak: RITE Ugljevik kao socijalna ustanova\n12.01.2015 u 12:02\nUkratko : ”ne s*** budo sreće ti”, firma društveno odgovorno pomaže gradjaima i dobit daje za dobro svih, a da posluju negativno NE VJERUJEM\nAko vam ova poslovna politika ne odgovara ,stavite bivšeg ministra za direktora pa da vidite šta je krčevina.\n12.01.2015 u 17:16\nJos samo kad bi vajni novinar znao sta je javni sektor…


EU avion doneo 800.000 maski - EU Delegacija u Srbiji\nBy Nebojsa objavljeno\t 18/04/2020 Vesti\nUz podršku Evropske unije, u Beograd je danas sleteo još jedan avion sa medicinskom opremom potrebnom za borbu protiv pandemije korona virusa – ovoga puta sa 800.000 zaštitnih medicinskih maski koje će biti dostavljene zdravstvenim ustanovama širom zemlje. Evropska unija finansirala je kako nabavku ove medicinske opreme tako i njen transport do Srbije.\nOve maske, namenjene zaštiti medicinskog osoblja u zdravstvenim ustanovama, biće dostavljene kao deo celokupne pomoći EU Srbiji u borbi protiv pandemije.\n„Velika zahvalnost ambasadoru Semu Fabriciju, Delegaciji Evropske unije u Srbiji, celoj EU, našim partnerima iz zemalja članica Evropske unije koje su donirale novac ne samo za ovaj let, već i za veliki deo medicinske opreme na ovom letu. To su pre svega zaštitne medicinske maske, ali i beskontaktni toplmeri. Na ovom letu se takođe nalaze i zaštitna odela, medicinski skafanderi – nešto malo manje od 200.000 skafandera, koje smo mi kupili sami iz budžeta Republike Srbije, za naše zdravsteven radnike, ali i ljude iz gerontoloških centara. Partneri iz Evropske unije, bez obzira na to što se i same države članice suočavaju sa velikim izazovima u ovoj borbi, opredelili su značajna sredstva i značajnu pomoć”, rekla je Ana Brnabić, predsednica Vlade Republike Srbije.\n„Od novca EU koji smo ambasador Fabrici i ja sporazumom prenamenili iz IPA fondova za Srbiju nedugo nakon eskalacije epidemije, odmah smo sa implementacionim partnerom UNOPS-om počeli da radimo na nabavci medicinske opreme. Kupili smo respiratore, monitore za intenzivnu negu, testove, trijažne kontejnere, maske. Sve to sukcesivno počinje da stiže, nešto jos čekamo da uvezemo. Maske su deficitarna roba na evropskom tržištu, zato smo deo novca usmerili na kupovinu maski koje su važne posebno za zdravstvene radnike, ali i sve one ljude koji moraju da se zaštite od rizika infekcije na svojim svakodnevnim poslovima od prodavaca do komunalnih radnika. EU i mi aktivno sarađujemo na delotvornoj kontroli epidemije, kao što ćemo i društveno- ekonomski oporavak lakše pripremiti uz podršku EU”, rekla je Jadranka Joksimović, ministar za evropske integracije i Nacionalni IPA koordinator.\nEvropska unija je 8. aprila 2020. objavila svoj globalni odgovor za borbu protiv virusa COVID 19 širom sveta vredan 15,6 milijardi evra. Inicijalna podrška od 93 miliona evra izdvojena za Srbiju namenjena je za adresiranje zdravstvenih, ekonomskih i društvenih posledica pandemije korona virusa.\n„Od početka krize nije prošao gotovo ni jedan dan bez medicinske opreme koju je EU prevozila ili kupila, namenjene zdravstvenim ustanovama i ugroženim zajednicama u Srbiji. Ponosan sam na pomoć koju pružamo zahvaljujući paketu u iznosu od 15 miliona evra za neodložne mere pomoći u Srbiji, koje finansira Evropska unija.\nDanašnji avion je posebno značajan. To je ne samo 11. teretni let za koji je EU finansirala troškove prevoza, već je doneo i 800.000 zaštitnih medicinskih maski za lice i termometara koje je EU kupila za Srbiju. U narednim danima stići će i dodatna medicinska oprema, poput respiratora, testova i monitora intenzivne nege. Zajedno sa 100 kontejnera za trijažu pacijenata, koji se postavljaju širom Srbije, EU nastavlja da pomaže Srbiji u ovom teškom trenutku.\nOvog vikenda Srbija slavi Uskrs te s toga posebno u ovom duhu, želim da naglasim da je solidarnost i zajedničko delovanje ono što će nas sve zajedno izvući iz ovih teških vremena“, rekao je Sem Fabrici, šef Delegacije Evropske unije u Srbiji.\nUz finansijsku podršku EU, a u partnerstvu sa Vladom Republike Srbije, nabavku zaštitnih maski i druge medicinske opreme sprovodi Kancelarija Ujedinjenih nacija za projektne usluge (UNOPS) dok organizaciju ovog, 11. po redu, leta za hitni prevoz medicinske opreme sprovodi Program Ujedinjenih nacija za razvoj (UNDP).\nEvropska unija od početka krize izazvane virusom COVID 19 skoro svakodnevno pruža podršku Srbiji uključujući i nabavku neophodne medicinske opreme u vrednosti od skoro pet miliona evra koja se sprovodi u saradnji sa UNOPS-om.\nDosadašnjom podrškom, pored 800.000 maski, u zemlju je stiglo i 300 beskontaktnih termometra kao i 21, od 100 planiranih, kontejnera za potrebe trijažne i hitne nege za pacijente koji su već postavljeni u zdravstvenim ustanovama širom Srbije.\nU narednom periodu očekuje se isporuka respiratora, laboratorijske opreme i testova, monitora za intenzivnu negu, i ostale opreme koja je prema proceni Svetske zdravstvene organizacije i Ministarstva zdravlja Republike Srbije ključna za uspešno suzbijanje korona virusa u Srbiji.


Novi Pazar uz kik-boksere - Radio Televizija Novi Pazar\nMay 22, 2018 May 22, 2018 Miljan Minić 2088 Views\nDirektor novopazarskog Sportskog saveza Emir Mehmedović rekao je danas da veruje da će dva ovdašnja kik-boks kluba, uz još veći doprinos tog saveza, nastaviti da beleže vrhunske rezultate.\n“Čestitam osvajačima medalja, ispred Sportskog saveza i Grada Novog Pazara. Pre svega, ovo je ponos za naše građane, ali i celu državu, koju su predstavljali na Svetskom kupu u Budimpešti”, rekao je Mehmedović na prijemu u čast pazarskih kik-boksera.\nSa dve maksimalne pobede, Saida Bukvić iz Sportskog udruženja borilačkih sportova Pazar upotpunila je kolekciju trofeja zlatom u lou-kiku do 52 kilograma.\n“Želim da se zahvalim gradonačelniku Nihatu Biševca i direktoru Mehmedoviću, uvek nas podržavaju. U nastavku sezone očekuje me i Prvenstvo Evrope u Bratislavi. Daću sve od sebe da, kao i na šampionatu sveta, odbranim titulu”, navela je Bukvić.\nTakmičarka Kluba borilačkih sportova Novi Pazar Ajla Lukač obeležila je povratak u državni tim osvajenjem najsjajnijeg odličja u lou-kiku do 56 kilograma.\n“Zadovoljna sam prikazanim u Budimpešti, iako nije bilo lako. Imala sam tri zahtevna meča sa reprezentativkama Crne Gore, Ukrajine i Mađarske, ali sam uspela da ih rešim u svoju korist i osvojim zlato”, kazala je Lukač.\nČlan Sportskog udruženja borilačkih sportova Pazar Sedad Bukvić ostvario je pobedu i poraz, što mu je donelo bronzu u lou-kiku do 60 kilograma.\n“Već neko vreme vučem neke sitne povrede. To je posledica prethodnih takmičenja, Prvenstva Srbije A klase u lou-kiku i Srbija opena u K1, gde su stradali ruka i obe cevanice”, pojasnio je Bukvić.\nTrener Kluba borilačkih sportova Novi Pazar Husein Dupljak priznao je da nije sumnjao u trijumfe Ajle Lukač i Saide Bukvić.\n“Selektor Neven Dondur i generalni sekterar Kik boks saveza Srbije Petar Petrović posebno su pohvalili Aleksandra Menkovića, Teodiru Manić i Ajlu, kao tri najbolja borca na takmičenju u Mađarskoj”, dodao je Dupljak.\nReprezentacija Srbije je u Budimpešti osvojila 37 medalja, od toga 14 zlatnih, 10 srebrnih i 13 bronzanih.\n← Poljoprivrednici ovog kraja na Sajmu u Novom Sadu\nVisoka škola za poslovnu ekonomiju iz Beograda poziva maturante →


15. Aug 2000 17:05 (GMT+01:00)\nNaš čovek ide dalje\nStranke, koalicije i predsednički kandidati još nisu izašli s jasnim sloganima kojima treba da osvoje duše birača\nJe l' komšija, što ne odeš na pumpu da natočiš gorivo", "More, nemoj da je'š... kad ti nije nužda..."\nBio je to jedan od najefektnijih predizbornih spotova koji je pre nekoliko godina na najbolji mogući način predstavio tužnu srpsku svakodnevicu.\nMeđutim, ovako jasnu poruku biračima pred septembarske izbore - zasad - nije uputio nijedan predsednički kandidat, ali ni stranka i koalicija.\nKandidat SPS-a i JUL-a za predsednika SRJ, Slobodan Milošević, ne vodi (bar ne zvanično) kampanju, ako ne računamo povremene istupe na kojima dosledno ponavlja da ćemo se odupreti novom svetskom poretku.\nSocijalisti i JUL kažu da će kampanju zasnivati na sedam tačaka: sloboda, nezavisnost, okončanje misije Unmik i Kfor na Kosovu, SRJ kao država ravnopravnih građana, naroda i republika, obnova, razvoj i povećanje standarda, kao i socijalna sigurnost. Bračni duet Izolda Barudžija - Zlatko Manojlović otpevali su, povodom deset godina SPS-a, "Idemo dalje, u nove pobede", odakle se izdvojio slogan: "Uvek kad vam treba mi smo tu".\n"Mudrost, hrabrost, poverenje", "Pamet, znanje i poštenje", slogani su s kojima favorit SRS za predsednika, Tomislav Nikolić, i njegove stranačke kolege (Šešelj, Vučić, Todorović, Gojković, Dragišić), čekaju 24. septembar. Tu su i slogani "Svoj na svome" i "Uvek uz svoj narod". Prestonica je nedavno osvanula išarana grafitima: "Danas Zemun, sutra Srbija", "Mi dolazimo - SRS" i "Radikali, snaga naroda".\nPo odluci da samostalno izađu na sve izbore (osim saveznih parlamentarnih koje bojkotuju), SPO i njegov favorit za prvog čoveka SRJ imaju najskromniju kampanju. "Vojislav Mihailović, naš čovek", poruka je kojom se nadaju da će pridobiti birače.\nNi Demokratska opozicija Srbije nije mnogo odmakla. Osim slogana "Vojislav Koštunica, čovek iz komšiluka", DOS nema još nijednu parolu. Kako saznajemo, u tome će im ovih dana pomoći stručnjaci Instituta društvenih nauka u Beogradu.\nMeđutim, na Glavnom odboru DSS-a već je najavljeno da će kampanja biti skromna.\nMeđutim, Vojislav Žanetić, ekspert za komunikacije, smatra je da je opozicija već izgubila propagandni rat jer je ovaj posao poverila "priučenim ljudima, čija se briga, uglavnom, svodi na izbor kravate i frizure kandidata".\n"Poruke vlasti zasnovane su na otporu agresiji i novom svetskom poretku, a kao glavni protivnici su SAD i NATO, a ne opozicija, koja je samo 'marioneta' zapadnih gazda", objasnio je Žanetić. "Opozicija svoju kampanju zasniva na priči o Miloševiću kao 'tiraninu', koji je jedini krivac za loše ekonomsko stanje koje će se poboljšati čim neko drugi dođe na njegovo mesto", dodaje Žanetić.\nZato Narodni pokret Otpor (koji će se u prvom krugom predsedničkih izbora držati po strani a u drugom, ako ga bude, podržati onog kandidata opozicije koji do njega stigne) ima dovoljno slogana za sve: "Gotov je", "Nas je više", "Narod je otpor", "Otpor, jer volim Srbiju", "Širi se"....\nNajviše neopredeljenih kojima bi - bar kako kažu stručnjaci - trebalo da se upute jasne poruke, ima među ženama, mladima do 30 godina i poljoprivrednicima. Koliko su razumeli ovogodišnje poruke, videće se već 24. septembra.